Zbog gripa moguć raniji raspust | SerbianForum\nZbog gripa moguć raniji raspust\nEpidemiološka slika u Srbiji iz dana u dan sve gora\nEpidemiološka situacija u Srbiji se pogoršava i ukoliko se nastavi takav trend, biće proglašena vanredna situacija, saznaje „Blic“. Sadašnja situacija je nepovoljna sa pogoršanjem, jer je u jednoj nedelji registrovano devet smrtnih ishoda od novog gripa, a 21 osoba je na respiratoru. Zbog toga su epidemiolozi predložili da država razmotri mogućnost da zimski raspust za školarce počne već 18. decembra, a da se broj dece u obdaništima proredi kako bi se na neki način usporilo prenošenje virusa.\n- Dodatno pokušavamo da stabilizujemo situaciju, ali bez vakcinacije teško da ćemo moći da je držimo pod kontrolom duže od dve nedelje - kaže za „Blic“ dr Vladimir Petrović, član Radne grupe i koordinator za vakcinaciju.\nZbog toga je Radna grupa predložila Ministarstvu prosvete da se razmotri mogućnost da zimski raspust za školsku decu počne ranije, i to najkasnije od 18. decembra.\n- Odluku će na kraju doneti Ministarstvo prosvete i Pokrajinski sekretarijat za obrazovanje. Kada su u pitanju deca koja idu u obdanište, predložićemo da se broj dece proredi. Naime, predložićemo roditeljima da ne dovode decu u obdanište ukoliko ima ko da ih čuva - ističe dr Petrović.\nU Ministarstvo prosvete rečeno nam je da još nema razloga za prekidanje polugodišta jer je broj izostanaka na istom nivou kao prošle godine. Konačnu odluku će ipak dati Vlada kada sasluša preporuke ministarstva zdravlja i prosvete.\n„Jugohemija“, distributer „Novartisovih“ vakcina, saopštila je juče da će u toku sledeće nedelje u Srbiju stići 120.000 doza, a da će do 25. decembra biti dostavljeno još 360.000.\nDr Petrović, međutim, kaže da vakcinacija direktno zavisi od količine cepiva koje treba da stigne.\n- Sa trenutnom količinom možemo samo da vakcinišemo decu do dve godine i trudnice, ali nije dovoljno za sve hronične bolesnike. Zbog toga nam je potrebno mnogo više cepiva - objašnjava dr Petrović.\nKako „Blic“ saznaje, prve količine vakcina (140.000 doza) skladištene su u Institutu „Torlak“, ali one neće biti distribuirane do instituta i zavoda zato što se radi o malim količinama. Za to nisu potrebni kamioni hladnjače, već obični ručni frižideri, koje svaki institut ima. Kad vakcina dobije sertifikat od Agencije za lekove, svaki zavod za javno zdravlje će doći do „Torlaka“ kako bi preuzeo svoje količine cepiva. Oni će dalje to proslediti domovima zdravlja.\nInstitut za javno zdravlje Srbije „Batut“ saopštio je juče da su prema poslednjim podacima od novog gripa preminula 32 pacijenta. Na bolničkom lečenju nalazi se 556 osoba sa oboljenjima sličnim gripu, od kojih su 22 na respiratoru.\nDr Branislav Tiodorović, član Radne grupe, kaže da se u Srbiji povećava broj novih slučajeva gripa među decom.\n- Poslednjih dana postepeno se povećava broj obolelih od novog gripa, pa se može reči da je počeo drugi talas. Novi slučajevi u najvećoj meri javljaju se među decom školskog i predškolskog uzrasta - objašnjava dr Tiodorović.\nNovi udarni talas gripa može se očekivati između 17. i 22. decembra, ali neće biti intenziteta većeg nego prethodni.\nMilosavljević: Prvi ću se vakcinisati\nBesplatna vakcinacija stanovništva protiv virusa gripa počeće polovinom decembra, a do kraja decembra Srbiji će biti isporučeno oko 620.000 doza, najavio je juče ministar zdravlja Tomica Milosavljević. On je kazao da će u najboljem slučaju vakcinacija početi 17. decembra i potvrdio da će se on prvi vakcinisati da bi ličnim primerom pokazao da je vakcina bezbedna.\n„Tamiflu“ nije delotvoran\n„Tamiflu“, lek koji se koristi protiv gripa, mogao bi da bude nedelotvoran, pokazalo je istraživanje objavljeno u britanskom medicinskom časopisu BMJ. Radi se o analizi 20 kliničkih istraživanja koja je obavila grupa naučnika predvođena prof. Krisom del Marom sa australijskog univerziteta Bond. Istraživanje je pokazalo da bi inhibitori neuraminidaze, enzima koji pomaže virusu da se umnožava i inficira više ćelija, sadržani u leku „tamiflu“ mogli da imaju „skromnu efikasnost“ u lečenju simptoma novog gripa. „Tamiflu“ bi, kako su zaključili naučnici, mogao da omogući lečenje određenih vrsta virusa A H1N1 dobijenih u laboratoriji, ali koji realno nisu reprezentativni uzorci tog virusa.\nAutori članka objavljenog u BMJ smatraju da je potrebno obaviti nezavisna istraživanja kako bi se procenila efikasnost „tamiflua“.\nKompanija „Roš“, koja komercijalizuje „tamiflu“, tvrdi da je taj lek bezbedan i delotvoran.


Nezadovoljni Zlatiborci će se sutra okupiti ispred Crkve svetog Marka u Beogradu u 14 sati, odakle će krenuti ka Vladi Srbije u znak protesta zbog toga što nisu izdate dozvole za izgradnju kabinske žičare - "gondole" na toj planini, najavio je danas predsednik Opštine Čajetina Milan Stamatović.\nČajetinci zahtevaju da predstavnike njihove opštine sutra prime nadležni za "slučaj gondola", saopštila je ta zlatiborska opština.\nShodno Zakonu o dostupnosti informacija od javnog značaja, upućen je i zahtev Ministarstvu građevinarstva, saobraćaja i infrastrukture Srbije da predstavnicima te opštine, omogući uvid u kompletnu dokumentaciju priloženu za izdavanje građevinske dozvole za projekat "Beograd na vodi", da bi se uverili da li je i za njegovog "tajnovitog investitora" važila ista procedura za dobijanje građevinske dozvole.\nNa portirnici Vlade Srbije Zlatiborci će predati zahtev za smenjivanje ministarki Zorane Mihajlović i Nele Kuburović, i državnih sekretarki Stane Božović i Aleksandre Damnjanović, ako se utvrdi da ''Beograd na vodi'' i ostali slični projekti nemaju kompletnu regularnu dokumentaciju u Ministarstvu građevinarstva, saobraćaja i infrastrukture.\nNa pisarnici zgrade Ministarstava u Nemanjinoj "zaboravnom" Ministarstvu građevinarstva će biti uručen spisak desetina kilograma dokumenata koja je, poslednjih godina, Čajetina predala radi dobijanja građevinske dozvole za "gondolu", a zatim će Ministarstvu poljoprivrede i životne sredine biti predat zvanični prigovor na "pokušaj besprizornog otimanja više od trećine teritorije opštine Čajetina, pod firmom formiranja Parka prirode".


Napolju je rijaliti, a u duši poezija\nNikada umetnost nije direktnije odgovarala na stvarnost nego sada, na društvenu nepravdu, izbegličku krizu, neizvesnu budućnost, prirodne katastrofe, politički trenutak, kreirajući i svojevrsnu nadstvarnost. Posebno pesnici društvenu odgovornost zaodevaju u lepotu jezika, neobične metafore, iskaze koji pogađaju direktno u metu krize humaniteta. Poeziju danas čita tako mali krug ljudi, posvećenika, da je nemoguće i pomisliti da stihovi mogu da promene svet. Ali, sam poetski čin uključuje iskrenost koja još uvek jedina može da nas opravda pred nama samima i pred svetom. Poeziju čitamo da\n07.03.2016 u 18:27\nKristijan opet neće u zatvor\nKristijan Golubović je krajem prošle nedelje peti put zatražio odlaganje odlaska na izdržavanje zatvorske kazne na koju je osuđen zbog trgovine narkoticima. Iako se u medijima spekulisalo da će on od ponedeljka biti u Zabeli dok se pravosnažno ne okonča postupak po njegovoj molbi, Golubović je na slobodi. Ovu informaciju je za „Politiku” potvrdio njegov advokat, Gvozden Grgur. – Golubović je podneo zahtev prošle nedelje čim je saznao za nove okolnosti, tačnije da mu je majka bolesna. Bolest bliskog srodnika jeste zakonski razlog za odlaganje izvršenja zatvorske kazne – navodi Grgur. Da li je ovog puta priložena i medicinska dokumentacija, advokat nije mogao da kaže jer je, kako je objasnio, Golubović predao zahtev. – Osuđenik uvek lično ulaže molbu, ne preko branioca, takav je\n17.02.2016 u 13:47\nKristijan Golubović ide u zatvor\nViši sud u Beogradu odbio je kao neosnovanu žalbu Kristijana Golubovića na odluku Prvog osnovnog suda u Beogradu kojom je odbijena njegova molba za odlaganje izvršenja kazne zatvora. – Odluka nam još nije dostavljena, tako da ne znamo kada bi moj klijent trebalo da se javi na izdržavanje zatvorske kazne – rekao je za „Politiku” advokat Gvozden Grgur, dodajući da se, koliko je njemu poznato, njegov branjenik ne nalazi u luksuznoj vili rijaliti programa „Parovi” u kojoj je bio poslednjih dana. Ovo je bio četvrti put da Golubović traži da mu se odloži odlazak na izdržavanje kazne zatvora, ovog puta iz zdravstvenih razloga. Sud mu je zbog rođenja deteta dva puta usvajao zahtev, a u novembru prošle godine odlukom Višeg suda u Beogradu odlazak u zatvor odložen mu je zbog učešća u\n05.01.2016 u 17:22\nGolubović i četvrti put traži odlaganje odlaska u zatvor\nKristijan Golubović, donedavni učesnik rijaliti programa „Farma”, i četvrti put je podneo molbu za odlaganje odlaska na izdržavanje zatvorske kazne na koju je osuđen zbog trgovine narkoticima i nedozvoljenog držanja oružja. Prema rečima njegovog advokata Gvozdena Grgura, molba je blagovremeno podneta Prvom osnovnom sudu, a kao razlog za odlaganje navedeni su zdravstveni problemi. – Ne znam koji su tačno razlozi navedeni, ali znam da ih je više. Poslednji put kada sam se čuo sa svojim klijentom, rekao mi je da su lekari kod njega i da treba da se uradi neka dijagnostika – kazao je Grgur za „Politiku”. S obzirom na to da je molbu podneo pre nego što je trebalo da se javi na izdržavanje kazne, Goluboviću se odlazak u zatvor automatski odlaže do odluke suda. U Prvom osnovom sudu za\n20.11.2015 u 18:36\nTasovac odluku REM-a nazvao „medijskom egzibicijom”\nRijaliti programi poput „Farme”, „Parova” i „Velikog brata”, po svemu sudeći, već od naredne nedelje, moći će da se emituju tek od 23 sata. Takvu preporuku pre dva dana doneo je Savet Regulatornog tela za elektronske medije (REM). Kako je za „Politiku” objasnio predsednik Saveta REM-a Goran Karadžić, ova odluka biće obavezujuća tek pošto Ministarstvo kulture da saglasnost. Tim povodom juče je reagovao ministar kulture Ivan Tasovac koji je u saopštenju kazao da podržava „medijsku egzibiciju” Gorana Karadžića, uprkos tome što je nejasno kakvu vrstu formalno-pravnog akta u tom pogledu očekuje od njegovog ministarstva. – Nikakav zvanični dopis od REM-a još nismo dobili, a ne znam ni zašto bi, jer je zakonski regulisano da je upravo REM nadležan za monitoring sadržaja i izricanje\n19.11.2015 u 22:22\nOd sledeće nedelje svi rijaliti programi poput „Velikog brata”, „Farme” i „Parova” biće emitovani tek od 23 časa, kazao je za „Politiku” predsednik Saveta Regulatornog tela za elektronske medije (REM) Goran Karadžić. – Imali smo strpljenja, nismo želeli da narušavamo uređivačka prava, ali izricanje mera nije dalo rezultate. Emitovanjem tolike količine rijaliti emisija narušena je i raznolikost programa na osnovu koje su emiteri i dobili dozvole. Zbog toga smo na jučerašnjem sastanku Saveta REM-a doneli preporuku koja je obaveštenje emiterima da će morati rijaliti programe da emituju tek od 23 sata. Preporuka sama po sebi nije obavezujuća, ali ona prethodi uputstvu koje se mora poštovati – objašnjava Karadžić za „Politiku”


Pokloni za Mirjanu Kurajicu - majku osmoro djece\nPokloni za Mirjanu Kurajicu – majku osmoro djece\nGradonačelnik Trebinja Mirko Ćurić je u trebinjskom porodilištu posjetio Mirjanu Kurajicu koja je rodila osmo dijete i uručio joj dječija kolica i buket cvijeća.\nĆurić je, poželjevši Mirjani brz oporavak, istakao da će grad i naknadno podržati ovu porodicu, kao što je to uradio i ranije kada je ona u okviru programa zapošljavanja članova porodica sa troje i više djece, dobila posao u “Hidroelektranama na Trebišnjici”.\n“Kurajice su veoma vrijedna porodica koja se bavi poljoprivredom i grad će im u narednom periodu pomoći u njihovoj djelatnosti”, rekao je Ćurić.\nDirektor preduzeća “Elektroprivreda Republike Srpske” Luka Petrović je, u ime srpskog člana Predsjedništva BiH Milorada Dodika, Mirjani čestitao i uručio poklon.\nDirektor Bolnice u Trebinju LJubica Miljanović istakla je da joj je veoma drago što je Mirjana svoje osmoro djece rodila upravo u trebinjskom porodilištu.\nMiljanovićeva je navela da se ova zdravstvena ustanova trudi da podigne nivo usluga na Odjeljenju ginekologije i akušerstva, te da porodilje uskoro mogu da očekuju i uslugu epiduralne anestezije.\nPorodica Save i Mirjane Kurajice živi u naselju Gorica, gdje imaju svoj štand na kojem prodaju voće i povrće.\nOsim djevojčice, koja je juče rođena, Kurajice imaju još šest kćeri i jednog sina.\nluka petrovicmirko curicporodiliste trebinjemirjana kurajica


Šib: Nadam se da će se razgovori u Briselu što pre završiti | Radio Kosovska Mitrovica\n24. September, 2020 09:38 |\nNemački ambasador u Beogradu Tomas Šib kaže da pozdravlja sve aktivnosti koje vode ka približavanju stavova Beograda i Prištine i samim tim poboljšanju životnih uslova ljudi na licu mesta.\nOn je ocenio da je sastanak u Vašingtonu bio izraz spremnosti obeju strana za normalizacijom odnosa, što je, kaže, potvrdio i sastanak u Briselu koji je usledio posle Vašingtona.\n“Pored toga predsednik Aleksandar Vučić i premijer Avdulah Hoti su s pravom naglasili da im je dijalog uz posredovanje EU prioritet. Iskreno se nadam da će se razgovori u Briselu što pre završiti”, rekao je Šib za Blic.\nŠib je istakao da pozdravlja ono što je postignuto u Vašingtonu na bazi rezultata u Briselu koji su samim tim potvrđeni, ali i dodao da neki od elemenata o kojima je bilo reči u Vašingtonu imaju potencijal da obe zemlje udalje od njihovog puta ka EU.\nKako kaže, premeštanje ambasade u Jerusalim nije u skladu sa spoljnom politikom EU.\nNa konstataciju da Srbija nije u 2020. godini otvorila nijedno poglavlje, a da ministarka Jadranka Joksimović kaže da je naša zemlja pripremila pet, Šib kaže da ministarka s pravom tvrdi da je iz perspektive Srbije pet poglavlja spremno za otvaranje i dodaje da EU trenutno radi na proveri te procene.\n“Nova poglavlja će se otvoriti samo ukoliko ima suštinskog napretka u posebno prioritetnim poglavljima. Srbija mora da ispuni svoje obaveze iz vladavine prava, a radi se o reformi pravosudnog sistema, implementaciji medijske strategije i borbi protiv korupcije. Bez napretka po tim pitanjima nema otvaranja novih poglavlja kako ne bismo ugrozili pregovore”, rekao je Šib i dodao da se nada što skorijoj poseti kancelarke.


Kako smo ranije pisali, na jednom od najznačajnijih specijalizovanih vinskih takmičenja u Evropi, crveno vino Barovo 2015 osvojilo je najvišu nagradu – platinastu medalju i 97 poena. Prema mišljenju renomiranog vinskog kritičara, autora i člana žirija na prestižnom međunarodnom vinskom takmičenju Decanter - Darela Džozefa, platinasta medalja za crveno vino Barovo vinarije Tikveš pobedom na ovogodišnjem takmičenju Decanter u Londonu, predstavlja pravu preporuku koja će značajno povećati prepoznatljivost i reputaciju kvalitetnih regionalnih vina širom sveta.\nDobijanje platinaste medalje u konkurenciji od gotovo 17.000 vina iz celog sveta predstavlja veliki uspeh, koji naglašava izuzetan kvalitet vina. Procenat vina koji postižu nagrade ovog nivoa je vrlo ograničen, posebno pošto su standardi članova žirija izuzetno strogi i vrlo striktni. Naročito je uzbudljivo videti da su ove godine prepoznatljive osobine i karakteristike Barova - one su mi privukle pažnju i inspirisale da govorim o ovom vinu širom sveta poslednjih nekoliko godina - dobile priznanje i od ostalih sudija "Decanter World Wine Awardsa, kazao je Darel Džozef, pisac, sudija i „masterclass" prezenter specijalista za vina iz jugoistočne Evrope.\nPrema propozicijama Decanter-a, platinasta medalja dodeljuje se samo vinima - dobitnicima zlatnih medalja, osvajačima više od 95 poena, koje se procenjuju u posebnoj sesiji. Stručni žiri Decanter-a bio je sastavljen od čak 250 vinskih stručnjaka. Crveno vino „Barovo" iz berbe 2015. dobilo je 97 bodova, što je ovo vrhunsko vino izdvojilo od ostalih ovogodišnjih dobitnika visokih nagrada.\nZadovoljni smo i ponosni smo na ovaj uspeh. To je rezultat naših ozbiljnih i dugoročnih napora i ulaganja u sve segmente koji garantuju proizvodnju vrhunskih, autentičnih vina. Svesni smo značaja ovako visokih nagrada, koje se posebno cene u svetu vina. Verujem da će nagrada kreirati dodatne mogućnosti za prodaju vina na stranim tržištima, posebno Evrope, i povećati ukupan izvozni potencijal vinske industrije, izjavio je generalni direktor Vinarije Tikveš Radoš Vukićević.\nCrveno vino Barovo je kombinacija sorte Vranec i Kratošija. Proizvodi se na strogo kontrolisanim vinogradima koji se nalaze u slabo naseljenoj oblasti u podnožju planine Kožuf. Kompleksan spoj jedinstvenih geografskih i klimatskih karakteristika ovog područja, kao i sastav zemljišta na kojem vino uspeva, poznat kao Terroir, odlična su osnova za proizvodnju vina sa jedinstvenim karakterom.\nDobitnik platinaste medalje na takmičenju Decanter je ponos kompanije, a posebno enološkog tima, koji tokom cele godine naporno radi, ne samo u vinariji već i u vinogradima u cilju pružanja kvalitetnog grožđa, što je suštinski značajno za proizvodnju premijum vina. Takve nagrade potvrđuju da smo na pravom putu i sigurno nas dodatno motivišu da nastavimo sa usavršavanjem, rekao je glavni enolog vinarije Tikveš Marko Stojaković.\nOsim platinaste medalje za crveno vino „Barovo", na ovogodišnjem takmičenju Decanter osvojeno je i 12 nagrada za druga Tikveš vina, čime je ukupan broj nagrada na najprestižnijim vinskim takmičenjima u prvoj polovini godine premašio 50 medalja.


Moskovljani nagrnuli u fitnes centre, promet veći nego 2019\nTanjug 16. avgusta 2021. 14:21\nMOSKVA – Promet moskovskih fitnes centara u julu ove godine nadmašio je za 17,6 posto nivo iz istog meseca 2019, saopštila je danas pres služba moskovskog sekretarijata za ekonomsku politiku i imovinsko-zemljišne poslove.\n„Posećenost fitnes centara, koja je bila smanjena usled pandemije, ponovo dobija na zamahu. Istovremeno, prihodi i broj osoblja fitnes centara takođe rastu. Promet teretana u tekućim cenama u julu je premašio za 17,6 procenata julski pokazatelj iz pretkrizne 2019. godine“, izjavio je Vladimir Efimomv, zamenik gradonačelnika Moskve za ekonomsku politiku i imovinsko-zemljišne odnose, prenosi agencija Tas s.\nPrema njegovim rečima, promet moskovskih fitnes centara u julu 2021. iznosio je 806 miliona rubalja (10,97 miliona dolara), što je povećanje od 5,6 procenata u odnosu na jun, a u poređenju sa julom 2020. rast iznosi 40,3 posto.\nU prvoj polovini 2021. godine, promet fitnes centara u ruskoj prestonici dostigao je 5,48 milijardi rubalja (74,58 miliona dolara), što je za 92,5 odsto više nego u istom lanjskom periodu i za 24,7 procenata iznad nivoa u 2019. godini.\n„Mere (protiv pandemije) omogućile su fitnes centrima da očuvaju bazu korisnika i privuku nove posetioce nakon ukidanja ograničenja. Vrhunac prodaje je prošle godine bio u septembru, kada je promet ove industrije iznosio 718 miliona rubalja„, rekao je ministar u moskovskoj vladi i načelnik Odeljenja za ekonomsku politiku i razvoj, Kiril Purtov.


Muzika je oduvek bila sastavni deo života pojedinaca i kolektiva. U uslovima seoskog života, iz svakodnevnih potreba i obicaja nastala je narodna, folklorna muzika kao odraz karaktera i temperamenta jednog naroda. Ona opeva istorijsko-legendarnu prošlost, prati zbivanja iz svakodnevnog života (rad, obicaje, veselje, patnju, igru) i tako postaje deo tradicije sredine u kojoj je nastala, povezujuci prošlost i sadašnjost jednog naroda.\nUsmena folklorna tradicija, posebno u našoj srdini, imala je veliki znacaj za razvoj muzicke kulture. U vreme petovekovne turske vlasti, politicke i kulturne, muzicka zbivanja na našim prostorima zaostajala su za Evropom. Sve do sredine 19. veka srpski krajevi nisu poznavali, a ni slušali, evropsku muziku koja je vec imala velikane poput Baha, Mocarta i Betovena. Tek za vladavine kneza Miloša, koji je želeo da dvorski život priblizi životu na ostalim evropskim dvorovima, pojavljuju se prvi instrumenti sa Zapada, a sa njima i nagoveštaji umetnickog stvaralaštva.\nSenzaciju u Šapcu, maloj varoši, izazvao je klavir, koji je svojoj kceri kupio Jevrem Obrenovic, brat Milošev. U Kragujevcu, tadašnjoj prestonici Kneževine Srbije, novoosnovani orkestar "Knjaževsko srpska banda", sa evropskim instrumentima i priucenim muzicarima, svirao je na svecanim dolascima kneza, o državnim praznicima, vojnim paradama i drugim svecanostima. Narodna pesma i igra bile su osnova tih prvih umetnickih dela. Narodne pesme su obracivane za hor, za solo pevanje ili sviranje. Poceli su se organizovati koncerti pevackih društava i pojavili su se prvi školovani muzicari (Kornelije Stankovic). Ali, najveci uticaj na umetnicku imala je narodna muzika u predstavama Kragujevackog pozorišta Joakima Vujica. Predstave su pocinjale instrumentalnim uvodom, a u tok dramskog teksta umetale su se muzicke tacke, najcešce pesme koje su odgovarale mentalitetu ovog podneblja naviknutom na tradiciju narodne pesme. Tako se razvio svojevrstan rod srpske muzike — komad s pevanjem, koji su negovali mnogi kompozitori 19. veka u Srbiji.\nI dan danas u Srbiji je ostala jako popularna Narodna muzika poznatija još i kao "CIRILICA". U ova moderna vremena se i dan danas kada odemo u kafanu svi lepo provedemo, raznežimo, proveselimo ili prisetimo prve ljubavi kroz raznorazne hitove Narodne muzike, Bosanske sevdalinke ili pak Starogradske pesme uz koje vecina nas kiti Tamburase. Radio SKAY Narodni, ima za cilj i zeli da ocuva Srpsku tradiciju, Srpsku pesmu kao i da zabavi, proveseli i ulepša dan svim svojim slusaocima odnosno pratiocima.\nNama nista drugo ne preostaje osim da vam pozelimo prijatno i ugodno slusanje i DOBAR PRIJEM.\nRadio SKAY Narodni (Uživo) KLIKNI, SLUŠAJ, UŽIVAJ !!!


Urnebesna komedija "Čekajući ministra" besplatno u CK "Vlada Divljan" - www.lobi-info.rs\nUrnebesna komedija „Čekajući ministra“ besplatno u CK „Vlada Divljan“\nMarija K. 15. septembra 2020., 09:43 5.5k Views\nNa repertoaru Centra za kulturu „Vlada Divljan“ u petak 18. septembra, u 20.00 časova očekuje nas besplatna predstava pod nazivom „Čekajući ministra“.\nPredstava “Čekajući ministra” sa Lidijom Vukićević u glavnoj ulozi je urnebesna komedija koja prati neobičnu priču troje ljudi koji su se neočekivano našli na jednom mestu. Istim povodom, ali različitim ciljevima.\nPredstava „Čekajući ministra“ je hit komedija po tekstu Semira Gicića koji igra vlasnika kafane, a pored njega i Lidije Vukićević u glavnoj ulozi, u predstavi igra i popularni makedonski glumac Sašo Ristovski.\nBesplatne ulaznice za ovu predstavu možete preuzeti danas na biletarnici Centra za kulturu „Vlada Divljan“ i to od 12.00 do 20.00 časova.\nFoto: CK Vlada Divljan\nPrethodna objava Zbog planiranih radova, danas i sutra sugrađani u Krnjači bez struje\nSledeća objava Još samo 10 dana za pijave na sedmi po redu Pesnički sabor u slavu Svete Petke\nZbog planiranih radova, danas i sutra sugrađani u Krnjači bez struje\nJoš samo 10 dana za pijave na sedmi po redu Pesnički sabor u slavu Svete Petke


Stefan Jović : Južne vesti\nJović: Sva deca treba da imaju uslove da se bave sportom\n16:16, 17. 4. 2021.\nAktuelni reprezentativac Srbije u košarci Stefan Jović i bivši Željko Rebrača “skautirali” su mališane uzrasta od 7 do 10 godina u okviru "Mozzart"-ove besplatne škole košarke u “Šivari“. Jović, koji je rođeni Nišlija, prisetio se svojih početaka i rekao da bi svako dete trebalo da ima uslove da se bavi sportom.\nStefan Jović podržao "Mozzartovu" akciju: Da sport bude dostupan svoj deci\n14:48, 17. 3. 2021.\nKoliko dece iz Niša sanja da jednog dana bude kao Piksi, Miljković, Karabatić? Koliko njih želi da krene košarkaškim stopama Stefana Jovića? Sportski gen grada na Nišavi usađen je u mlađe naraštaje, ali mnogi klinci nemaju mogućnost da se oprobaju u nekom klubu i ozbiljnije treniraju. Kompanija Mozzart pokreće projekat Besplatne škole sporta koji za cilj ima da vrati stare vrednosti – gotovo 300 mališana uzrasta od 7 do 11 godina moći će da se oprobaju u fudbalu, košarci, odbojci ili rukometu bez ikakve nadoknade, a akciju koja se održava u Beogradu, Nišu i Aranđelovcu podržala su najveća imena našeg sporta, proslavljeni reprezentativci i osvajači medalja, među kojima je i Stefan Jović.\n10:18, 18. 7. 2019.\nNekadašnji osvajač Evrokupa i “večiti drugi” na tlu Rusije Himki novi je klub Nišlije Stefana Jovića. Kako su plavo-žuti objavili na svom "Tviter" nalogu, plejmejker reprezentacije Srbije potpisao je dvogodišnji uguvor.\n13:31, 8. 8. 2018.\nPotvrđeno: Jović potpisao dvogodišnji ugovor sa Bajernom\n16:24, 14. 7. 2017.\nIako je juče veliki broj medija objavio da je Stefan Jović potpisao dvogodišnji ugovor sa Bajernom iz Minhena, tu informaciju je tek sada potvrdio i klub iz Bavarske. Kako kažu, dovođenjem svetskog i olimpijskog vicešampiona, te plejmejkera koji je odigrao ključnu ulogu u osvajanju triple krune Crvene zvezde, i više su nego zadovoljni.\n10:43, 29. 6. 2017.\nAtletičari, Jović i Ranđelović predstavnici juga u srpskom olimpijskom timu\n16:08, 29. 7. 2016.\nNa Olimpijskim igrama, koje će od 5. do 21. avgusta biti održane u Riju, među više od stotinu sportista broji i četvoricu južnjaka - atletičare Predraga Filipovića iz Vlasotinca i njegovog brata Nenada iz Niša, njihovog "kolegu" Vladimira Savanovića iz Leskovca, košarkaša Stefana Jovića i vaterpolistu Savu Ranđelovića iz Niša.\nNišlija oborio rekord Evrolige\n22:42, 12. 11. 2015.\nSa 19 asistencija košarkaš Crvene zvezde Stefan Jović, rođeni Nišlija, oborio je rekord svih vremena Evrolige po broju asistencija na jednoj utakmici.


Energyobserver - SRBIJA / DRUŠTVO / NASLOVNE STRANE ZA PONEDELJAK, 16. SEPTEMBAR 2019. GODINE\nALO - "Ana šetala sa devojkom Milicom", list piše o tome da je premijerka Srbije Ana Brnabić sa partnerkom prisustvovala Paradi ponosa. "Divac aminuje dolazak Kokošova na klupu orlova", list piše o odlasku Aleksandra Djordjevića sa mesta selekotra košarkaške reprezentacije i o potencijalnim kandidatima za to mesto.\nBLIC - List u specijalnom izdanju donosi temu "Ekonomska budućnost Srbije". Objavljuje intervjue sa nekoliko javnih ličnosti medju kojima sa premijerkom Anom Brnabić, predsednikom Narodne stranke Vukom Jeremićem, glumicom Cecom Bojković i fudbalerom Milošem Degenekom.\nVEČERNJE NOVOSTI - "Vašington žrtvovao Srbiju kao saveznika", izjava predsednika Srbije Aleksandra Vučića na skupu u Pranjanima tokom obeležavanja 75-godišnjice operacije "Halijard", u kojoj je spaseno 500 američkih pilota u Drugom svetskom ratu. "Dao više trojki nego sedam ekipa" o reprezentativcu Srbije u košarci Bogdanu Bogdanoviću koji je izabran za jednog od pet najboljih igrača Svestskog prvenstva u Kini.\nDANAS - "Od Srbije na bensendinima Vučić izvlači svoj rejting", intervju potpredsednice Narodne stranke Sande Rašković Ivić. "Rektorat udoban kao hotel sa dve zvezdice" o blokadi Rektorata od strane Udruženja Jedan od pet miliona. "Djordjević otišao, problemi ostali" o odlasku selektora košarkaške reprezentacije Srbije.\nINFORMER - "Vučić: Mi Srbi i Amerikanci ne smemo biti neprijatelji", list o obeležavanju 75-godišnjice operacije Halijard. "Saša Obradović: Hoću da budem novi selektor", list piše o kandidatima za selektora košarkaške reprezentacije Srbije nakon odlaska Saše Djordjevića.\nKURIR - "Vučič: SAD žrtvovale najboljeg saveznika", list piše o obeležavanju operacije Halijard i prenosi poruke predsednika Srbije. "Srbija najbolja za startap kompanije", list piše da je prema istraživanju organizacije "Startap Genome" Srbija jedna od najpožejnijih destinacija za firme koje započinju biznis.\nPOLITIKA - "Halijard sprijateljio Srbiju i Ameriku" o obeležavanju 75-godišnjice operacije "Halijard". List piše o blokadi Rektorata pod naslovom "Rukovodstvo BU traži prekid blokade".\nSRPSKI TELEGRAF - O obeležavanju operacije Halijard list piše "Vreme je da SAD i Srbija ponovo budu prijatelji". "Rat u KSS. Pratili utakmice u dva klana", list piše o odnosima u Košarkaškom savezu Srbije. / BETA.RS


Dolazak kombija na kućnu adresu biće zabranjen početkom sledeće godine | Gde Investirati\nDolazak kombija na kućnu adresu biće zabranjen početkom sledeće godine\nPozivanje prevoznika koji bi kombijem od kućne adrese odvezao mušteriju do željenog mesta, više neće biti moguće od naredne godine .\nNovi zakon o bezbednosti saobraćaja i zakon o prevozu putnika, koji stupaju na snagu početkom 2017. godine, ne smatraju kombi legalnim prevoznim sredstvom.\n„Imate nekoga ko mimo zakona vozi putničko vozilo, van registrovanih redova vožnje, nema dozvole za obavljanje međunarodnog prevoza, nije u sistemu, ne koristi stanice. Moraju da imaju minimum tri autobusa za obavljanje međunarodnog javnog linijskog prevoza“, objašnjava Saša Stojanović iz Ministarstva.\nSavo Tošić iz „Tera travela“ za RTS ističe da oni imaju sve postojeće licence za obavljanje međunarodnog vanlinijskog prevoza putnika.\n„Imamo i autobuse u voznom parku. Ali prevozi od vrata do vrata, po čemu smo prepoznatljivi na tržištu, ne može da se obavlja na ovom nivou i s ovim kvalitetom sa vozilima koja imaju više od osam mesta“, objašnjava Tošić.\n„Naša ciljna grupa je specifična – ne putuju ni autobusom ni avionom, voze se kombijem. Nismo konkurencija ni autobusima ni avionima“, ističe Tošić.\nPrevious Erste Card Club prostao novi vlasnik Diners Club International u Srbiji\nNext Pametni gradovi nisu vizija budućnosti, oni već postoje\nTags kombi prevoz\nFerrari očekuje godišnji rekordan profit\nItalijanski proizvođač sportskih automobila Ferrari saopštio je da je na dobrom putu da ostvari rekordnu neto dobit u istoriji kompanije u ovoj godini.\nToyota: Sjajni rezultati, dobit porasla na rekordnih 6 mlrd dolara\nKompanija Toyota zabeležila je rast dobiti u kvartalu april-jun za 7,2 odsto na rekordnih 657,3 milijarde jena (5,9 milijardi dolara).


Haiti: Bivši diktator čeka suđenje\nHaiti -- Former dictator Jean-Claude "Baby Doc" Duvalier arrives at the Caribe Hotel in Port-au-Prince, 16Jan2011\nBivši haićanski diktator Žan-Klod Divalije, koji se iznenada vratio u zemlju posle 25 godina, odveden je u sredu u sud u Port-O-Prensu.\nIstražni sudija otvorio je zvaničnu istragu o bivšem haićanskom diktatoru koji se pre dva dana vratio u zemlju.\nSenatorka iz redova Divalijeove stranke, Mona Bernado rekla je da se diktator, zvani "Bejbi Dok", bio saslušan pošto je doveden u sud iz hotela u kome je boravio od dolaska na Haiti.\nOna je odbila da precizira optužbe protiv Divalijea.\nPrema haićanskom zakonu moguće je da optuženi bude u pritvoru pre suđenja, ali kako ocenjuje agencija AP, u slučaju Divalijea to nije verovatno.\nDivalije (59) je odveden iz hotela posle sastanka u četiri oka sa jednim višim haićanskim pravosudnim zvaničnikom i pošto su grupe za zaštitu ljudskih prava tražile njegovo hapšenje.\n"Bejbi Dok" se u nedelju iznenada vratio na Haiti, posle 25-godišnjeg izgnanstva, s porukom da je došao da "pomogne" narodu.\nOn je sa 19 godina postao najmlađi šef države na svetu, a u izgnanstvu je bio u Francuskoj od 1986. Njegovim bekstvom sa Haitija okončana je 29-godišnja diktatura porodice Divalije koja je mučila i ubijala protivnike i održavala se pomoću gangsterske policije pod nazivom "Tonton Makut".\nBivši despot, morao je da napusti Haiti zbog sveopšteg ustanka i pod pritiskom američke vlade, koja ga je pre toga dugo podržavala kao „garanta stabilnosti“.\nJoš 1971, njegov otac i tadašnji šef države, Fransoa Divalije, proglasio je sina za svog zvaničnog naslednika, nakon što je prethodno uneo potrebne izmene u ustav. Fransoa je umro još iste godine, a Žan-Klod je postao „doživotni predsednik“ Haitija.\nPočela je strahovlada kriminalnog sistema koja je trajala gotovo tri decenije, odnevši gotovo 60.000 života.\n„Bebi dok“ je novac iz državne kase sistematski prebacivao na svoje bankovne račune u inostranstvu – niko ne zna koliko, a procenjuje se da je reč o gotovo 800 miliona dolara.\nKada se narod pobunio, a Vašington mu otkazao podršku, „Bebi dok” se sklonio u Francusku, gde je povremeno živeo u kućnom pritvoru, što je bio tadašnji naziv francuskih vlasti za njegovo baškarenje u ogromnoj vili na Azurnoj obali.\nAli, bogatstvo se polako topilo, pa je morao da se prebaci u nešto skromniji stan u Parizu.\nPortparol Bele kuće Robert Gibs, Vašington DC, 30. septembar 2009.\nNjegov novac u švajcarskim bankama je zamrznut i odlukom suda moraće da se vrati narodu Haitija.\nPortparol Visokog komesarijata UN za ljudska prava Rubert Kolvil rekao je danas da su Divalijeovim povratkom povećane šanse da bi on mogao da bude optužen za zločine tokom svoje 15-godišnje vladavine.\nOn je, međutim, upozorio da "slab pravosudni sistem" Haitija možda neće biti u stanju da pokrene taj proces.\nPortparol Bele kuće Robert Gibs u utorak, ne pominjući Divalijeovo ime, rekao da sadašnji ili bivši politički lideri Haitija treba da se usredsrede ne na sebe, već na okončanje političke krize.\nGibs je naglasio da se to posebno odnosi na rešenje krize posle problematičnih novembarskih predsedničkih izbora i na obnovu porušenog prošlogodišnjim zemljotresom.


Vesti online / Humanitarni most / Septembar je mesec nade\nS.A - Foto: A\nSeptembar je mesec nade\nOvih dana u beogradskom Dopisništvu "Vesti" Aleksandra Prijović iz Kragujevca preuzela je donaciju od 50 evra, koja je za lečenje njenog brata Aleksandra stigla iz Eparhije Svetog Save iz Pariza.\nZahvaljujući se na donaciji, Aleksandra je rekla i da je na nedavno održanoj humanitarnoj večeri u pribojskom kafe baru "Gin", prikupljeno 110.000 dinara.\nAko želite da se uključite u neku od akcija Humanitarnog mosta, javite se na e-mail adresu: hmost@frvesti.com. Dobićete adresu i broj telefona porodice kojoj želite da pomognete i dogovoriti se sa njima o načinu dostave donacije. Informacije možete da dobijete i od novinara Humanitarnog mosta telefonom na br: +381 11 31 93 771 i +381 11 31 90 924.\n- Vlasnik Jasmin Hadžić donirao je piće i sav prihod ostvaren te večeri dali su mom bratu za lečenje. Za sve nas veoma je ohrabrujuća čunjenica da ima ljudi koji su spremni da pomognu Aleksandru koji je rođen sa teškim deformitetom kičmenog stuba i pred kojim je još dug period lečenja.\nŠesnaestogodišnji Aleksandar vezan je za invalidska kolica, do sada je imao osam operacija, a prva je obavljena neposredno po rođenju. U septembru ga čeka intervencija u Minhenu koja bi trebalo da prethodi transplantaciji matičnih ćelija u šta ovaj mladić polaže sve nade. Da bi u septembru otišao u Nemačku ljudi dobre volje prikupili su značajna sredstva, a sada nedostaje nešto manje od 5.000 evra. Aleksandar veruje da još ima onih koji su spremni da mu pomognu da ode na put nade.\nHUMANITARNI MOST Naši čitaoci održali dato obećanje\nHUMANITARNI MOST Radost Vukašinu Spasiću i Sanji Nikolić\nHUMANITARNI MOST Pred dobrotom se sva vrata otvaraju\nHUMANITARNI MOST Vraćaju se Nikolići u Obrenovac


Promocija Beograda na Sajmu turizma COTTM 2019 u Pekingu - News - Turistički svet\nPromocija Beograda na Sajmu turizma COTTM 2019 u Pekingu\nTuristička organizacija Beograda je od 15. do 17. aprila učestvovala na Međunarodnom sajmu turizma COTTM (China Outbound Travel & Tourism Market) u Pekingu, u okviru regionalne promocije Srbije, Crne Gore i BiH, a pod okriljem Nacionalne Turističke organizacije Srbije.\nBeograd je na ovom sajmu predstavljen kao atraktivna evropska city break destinacija, sa mnoštvom urbanih sadržaja, bogatom ponudom kulturnih, sportskih i drugih manifestacija, i drugim segmentima turističke ponude naše prestonice namenjene kineskim gostima.\nNa sajmu su održani brojni sastanci sa turoperaterima iz Kine koji se bave balkanskim turističkim tržištem, na temu intenziviranja dolazaka kineskih turista. Pored poslovnih sastanaka, sa predstavnicima Svetske asocijacije gradova u turizmu WTCF (World Tourism Cities Federation) dogovorena je organizacija studijskog putovanja u Beograd za kineske turoperatere kao i organizacija prezentacije turističke ponude Beograda u Kini u drugoj polovini godine.\nNakon tri sajamska dana, organizovana je promocija Srbije, Crne Gore i BiH za kineske agencije i turoperatore kao poseban događaj, posle koje su usledili B2B sastanci predstavnika turističke privrede Kine i našeg regiona.\nTuristi iz NR Kine u 2018. godini beleže rast broja gostiju u Beogradu od 80 odsto i rast od 70 odsto u ostvarenom broju noćenja, u odnosu na 2017. godinu, i na drugom su mestu po brojnosti sa daljom tendencijom rasta.\nPored učešća na Sajmu turizma COTTM 2019 u Pekingu, Turistička organizacija Beograda ove godine planira još jedan promotivni događaj, studijska putovanja u Beograd za kineske turoperatere i novinare, nastup na sajmu u Šangaju koji se održava u okviru The Shanghai International Marathon-a, kao i suorganizaciju događaja "Dani Beograda u Pekingu", pod pokroviteljstvom i u saradnji sa Gradom Beogradom i Sekretarijatom za privredu.\nOsim promotivnih nastupa, TOB će u 2019. godini oformiti i website Beograda u NR Kini u cilju internet pozicioniranja Beograda kao turističke destinacije na kineskom tržištu.


BEOGRAD - Narodna kancelarija predsednika Srbije obeležila je juče godinu dana rada, tokom kojeg je primila 12.454 predstavke građana, većinom žalbi na sudove ili zahteva za pomoć u rešavanju stambenih i radnih problema, te za novčanu pomoć, prenosi Fonet. Obrađeno je osamdeset odsto prispelih zahteva, a od toga je trećina rešena pozitivno.\nPredsednik Srbije Boris Tadić je na prijemu povodom godišnjice, rekao da je ponosan na posao koji su obavili zaposleni u kancelariji. Tadić je istakao da je rad kancelarije izmenio odnos društva prema pojedincu, pokazujući da su njeni zaposleni tu zbog građanina, a ne on zbog njih.\nKao jedan od planova kancelarije, Tadić je najavio projekat hiljadu mladih lidera, kojim će se pomoći najtalentovanijoj deci i omladini u Srbiji. Direktor kancelarije Dragan Đilas naglasio je da je osnovni cilj kancelarije da pokaže da se stvari u Srbiji mogu menjati na bolje.


Problem evrozone nema veze s koronavirusom - Biznis i Finansije\nHome\tVestiEkonomija\tProblem evrozone nema veze s koronavirusom\nProblem evrozone nema veze s koronavirusom\nProblem evrozone nema veze s koronavirusom, iako ga on potencira i čini mnogo vidljivijim. Temeljni problem evrozone nije solidarnost među članicama, već jedna sasvim druga činjenica.\nOgromno povećanje javnog duga koje ove godine očekuje evrozonu zbog finansiranja ekonomskog oporavka od posledica koronavirusa dodatno će potencirati temeljni problem nastao još u njenom začetku, a to je nedostatak zajedničke fiskalne politike.\nProjekcije Međunarodnog monetarnog fonda (MMF) govore da će udeo javnog duga u BDP-u 19 država koje koriste evro ove godine porasti za 13 posto, na 97 posto, prenosi Reuters.\nDužnička kriza na minimumu\nNovac prikupljen ovim ogromnim zaduživanjem usmeriće se u podsticaje s obzirom da evrozonu očekuje do sada nezabileženi pad ekonomije od 7,5 posto.\nMeđutim, finansiranje oporavka mnogo će više opteretiti južne članice od severnih. MMF predviđa da će grčki javni dug ove godine skočiti čak 22 bazna boda na 200 posto BDP-a, italijanski gotovo 21 baznih bodova na 156 posto, a španski za 18 bodova na više od 113 posto.\nS druge strane, Nemačka će povećati javni dug za svega 9 baznih bodova na 69 posto vrednosti ekonomije, a Holandija za 10 bodova na 58 posto BDP-a.\nUprkos očekivanom velikom porastu dužničkog bremena, vrednost grčkih, italijanskih ili španskih obveznica ne tone prema dnu.\nPrinosi su od izbijanja pandemije porasli za 40 do 50 baznih bodova, a pod kontrolom ih drži otkup Euvopske centralne banke. „Kako ECB doslovno čisti sve sa sekundarnog tržišta, rizik dužničke krize jednak je nuli“, izjavio je za Reuters Christopher Dembik, ekonomista Saxo banke.\nPodsetimo, prethodna dužnička kriza u evrozoni započeta 2010. godine završila je dve godine posle kada je ECB pod palicom Marija Draghija najavio da će učiniti sve što je potrebno kako bi spasio evro i evrozonu u celini.\n„Kladio bih se u 100 evra da se dužnička kriza neće vratiti u idućih godinu ili dve“, ističe Carsten Brzeski, ekonomista banke ING. „No, uložio bih još 100 evra da će se vratiti egzistencijalna kriza evrozone. U neku ruku, korona kriza je katalizator. Kriza će opet podstaći temeljna pitanja kako upravljati velikim javnim dugom“, dodaje Brzeski. Prema njegovu mišljenju, trenutna kriza dovešće do produbljenja ekonomskih razlika između severa i juga.\nJužne članice biće ekonomski pogođenije dok će severne članice iz krize izaći brže i postati još ekonomski snažnije.\nU skladu sa izrekom bivšeg predsednika ECB-a Marija Draghija da će preduzeti „sve što treba“ da bi spasio evro, evrozona ima dovoljno kapaciteta da troši koliko je potrebno da bi se izvukla iz krize, uprkos tenzijama između severa i juga, ističe za Poslovni dnevnik profesor međunarodnih ekonomskih odnosa na zagrebačkom Fakultetu političkih nauka Luka Brkić.\nProces na dugom štapu\n„Međutim, problem evrozone nema veze s koronavirusom, iako ga on potencira i čini mnogo vidljivijim. Temeljni problem evrozone nije solidarnost među članicama, već činjenica da evrozona nije ni optimalno valutno područje, a kamoli politička unija koja bi imala zajedničku fiskalnu politiku. Taj se problem ogleda na više načina, na primjer kroz pitanje razvijenosti sjevernih i južnih članica, pitanje većeg udjela izvoza ili uvoza, zatim nivoa javnog duga ispod ili iznad Mastriških kriterijuma. Evro je sredstvo političke unifikacije Evrope, ali taj je proces još uviek na ‘dugom štapu’“, smatra Brkić.\nPrema mišljenju stranih analitičara, najveći rizik za evrozonu u ovome je trenutku politički: kako bi ostala na okupu, evrozona ne sme dopustiti evroskeptičnim strankama na jugu da okrenu javnost protiv evropske ideje. „ECB može kupovati mnoštvo italijanskih obveznica, ali ne može uveriti tržišta da Italija želi zauvek ostati u evrozoni“, kaže za Reuters Holger Schmieding, glavni ekonomist banke Berenberg.\nObnova populizma u Italiji uzrokovanog ekonomskim posledicama pandemije nije neutemeljena teza s obzirom na iznos podsticaja koji su je mogla priuštiti vlada u Rimu, a koliki je predstavila vlada u Berlinu. Naime, nemački fiskalni odgovor na korona krizu bio je gotovo 7 puta veći od italijanskog.\nNa tu se činjenicu osvrnuo i predsednik Evrogrupe Mario Centeno izjavivši pred zastupnicima Evropskog parlamenta da takva „fragmentacija“ potkopava jedinstveno tržište i evro. Kako bi se izbeglo produbljivanje ekonomskih razlika, Španija predlaže da novac za oporavak Evropska unija posuđuje kao celina, a da se potom transferiše članicama kojima je najpotrebniji.\nKamate na takve kredite otplaćivale bi se putem evropskog poreza na zagađivače. No, s obzirom na žestoko opiranje ideji zajedničkog zaduživanja u Berlinu i Hagu, konkretno rešenje problema još nije na vidiku.\nEU najavila bilion evra za pomoć ugroženim privredama\nBockyBG 24. aprila 2020. - 16:06\nPo mom shvatanju, EU nikada nije i teško da će biti unija država u kojoj je u svakoj državi sve isto… Suština unije je bila sloboda kretanja ljudi, robe i kapitala unutar unije. Najveće od svih pitanja je kome unija i kako smeta da ostvari svoj puni društveni i ekonomski potencijal. Odnosno da li bi i zašto Italija bila bolja i jača ekonomski bez unije? Kad Italija da sebi iskren odgovor na to pitanje, ostalo je onda mnogo lakše…\nBojim se međutim da Italijanski problemi imaju isključivo veze sa samom Italijom i njenim građanima. Isto važi i za Španiju i Grčku. Pa i za Srbiju, bila ona u uniji ili izvan nje.


Janković jedina kandidatkinja za poverenicu za zaštitu ravnopravnosti | Slobodna reč\nBEOGRAD – Odbor Skupštine Srbije za ustavna pitanja i zakonodavstvo izabrao je danas Brankicu Janković za kandidatkinju za poverenicu za zaštitu ravnopravnosti, koja je i do sada vršila tu dužnost. Odbor je izglasao i da se predlog odluke po hitnom postupku uputi Skupštini, kako bi se o kandidatu raspravljalo na nekoj od narednih sednica.\nBrankicu Janković je predložila poslanička grupa “Aleksandar Vučić – za našu decu”. Predsednica Odbora za ustavna pitanja i zakonodavstvo Jelena Žarić Kovačević istakla je da je Odbor sazvan u skladu sa procedurom, odgovarajući na kako je rekla “maliciozne tvrdnje” i naglasila da je samo jedna poslanička grupa podnela predlog za kandidata.\nJanković je istakla da su njeni zadaci zacrtani zakonima, da će se, ako ponovo bude poverenica, baviti žalbama po osnovu kršenja Zakona o zabrani diskriminacije, organizovati debate i sa organizacijama civilnog društva i medijima, jer bez medija nije moguće promeniti kulturne obrasce. Ona je rekla da bi se posvetila unapređenoj saradnji sa Skupštinom Srbije, nadležnim odborima i Ženskom parlamentarnom mrežom, da dostavlja godišnje izveštaje, ali i posebne izveštaja, poput onog koji je predat na početku 2019. godine o diskriminaciji na tržištu rada.\nPrethodni članakMinistar Ružić: Moguć raspust od 21. decembra\nSledeći članakPreminula još jedna osoba iz Vranja


28-06-2019 08:19 Magazin Kultura\nIntrige, atentati, ubistva, a takođe verolomstvo i izdaja, prožimaju čitavu istoriju čovečanstva. Što se tiče XX veka, on je bukvalno do krajnosti njima prožet. Čitava istorija najsurovijeg veka mogla bi se proučavati na osnovu akcija obaveštajnih službi, u kojima su politička ubistva, otmice, vrbovanja, i prebrojavanje, predstavljaju najočigledniji putokaz.\nMustafa Golubić (Foto: Pravda/Arhiva)\nUbistvo tri poslednja ruska cara, supeo atentat na ministra unutrašnjih poslova Rusije – Plavea (1904.g); premijera Rusije -Petra Stolipina (1912.g), austrijskog nadvojvode Franca Ferdinanda (1914.g); otmica vođa vojne organizacije ruske emigracije u Francuskoj, generala Kutepova i Milera; ubistvo Lava Trockog i njegovog sina Sedova; žestoka partijska čistka koju je sprovelo staljinsko rukovodstvo Kominterne, koja je zakačila praktično sve komunističke partije u svetu, i najzad, apoteza nemilosrdnosti – dva svetska ratam to je ono po čemu se pamti to stoleće.\nU te događaje bio je uvučen ogroman broj ljudi, ali samo je jedan čovek postao učesnik većine od navedenih događaja. Član organizacije “Mlada Bosna” i “Crna Ruka”, jedan od organizatora sarajevskog atentata, koji je inicirao početak Prvog svetskog rata, učesnik oba balkanska rata (dobrovoljac u odredu Voje Tankosića), nosilac Obilićeve zlatne medalje za hrabrost, uhapšen optužen u Solunskom procesu, koji je koštao života legendarnog Dragutina Dimitrijevića Apisa; čovek koji je u lice rekao srpskom kralju Aleksandru Karađorđeviću da ima nameru da ga ubije i da se osveti za pogubljenje Apisa; aktivni učesnik otmice Kutepova i Milera i ubistva Lava Trocko, i što je veoma važno, kojeg je srdačnim zagrljajem dočekivao lično Josif Staljin, i najzad, lični neprijatelj i suparnik Josipa Broza Tita. Čovek čija je poslednja akcija bila vojni puč u Srbiji u martu 1941. godine i formiranje vlade koja je potpisala sporazum sa Sovjetskim Savezom, odgodiviši napad na njega fašističke nemačke, ime tog čoveka je – Mustafa Golubić.\nKnjiga “Mustafa Golubić – tajni agent Staljina” ruskog autora Borisa Panomarjova objavljena je u Rusiji 2014. godine. Zanimljivo je da je i izdanje ove knjige na srpskom jeziku delo ruske izdavačke kuće ”Folium”.\nKnjigu “Mustafa Golubić – tajni agent Staljina” u tvrdom povezu možete naručiti po ceni od 1040 dinara (besplatna dostava) na linku OVDE ili na telefon 063 102 28 55.\nSRPSKA LEKCIJA ZA RUSIJU: Američki mrežni napad na Srbiju predmet interesovanja Moskve


Samit Evropske unije i zemalja Zapadnog Balkana u Sofiji\nSamit Evropske unije i zemalja Zapadnog Balkana održava se danas u Sofiji u Bugarskoj. Na samitu učestvuju premijeri iz regiona, ministri, predstavnici finansijskih i ekonomskih institucija, te predstavnici privatnog i javnog sektora.\nKako je najavljeno, razgovaraće se o regionalnoj i privrednoj saradnji.\nNa skupu “Strateški dijalog za zapadni Balkan”, koji se u organizaciji Svjetskog ekonomskog foruma održava u okviru samita učestvovaće i predsjednik Vlade RS, Željka Cvijanović. Cvijanovićeva će događaju, koji će otvoriti premijer Bugarske Bojko Borisov, prisustvovati u 16.00 časova.\nU Bugarsku su juče doputovali Bakir Izetbegović i Aleksandar Vučić, ali i premijer Kosova, zbog čijeg su se dolaska neke zemlje bunile.I premijer Španije Marijano Rahoj doputovao je u Bugarsku, ali neće prisustvovati Samitu jer ne želi da bude na istom događaju na kojem se političari sa Kosova tretiraju kao državnici.\nSamit se održava 15 godina nakon onog u Solunu, kada je prvi put zemljama Jugoistoče Evrope jasno stavljeno do znanja da imaju evropsku perpsektivu, a kako kaže predsjednik Evropskog savjeta Donald Tusk, današnji skup biće prilika da i EU i region potvrde da evropska perspektiva ostaje geostrateški izbor Zapadnog Balkana.


Obrazovanje | eduIoT\nPrelistaj štampana izdanja\nPrelistaj podlistak U Trendu by Brose\n© 2021 eduIoT.\nNASTAVNI PLAN I PROGRAM U STRUČNOM OBRAZOVANjU ZASNOVAN NA STANDARDU KVALIFIKACIJE\nKao predmet nastavnih aktivnosti i istraživanja, stručno obrazovanje predstavlja značajan fenomen. Razlog permanentnog inoviranja i modernizacije stručnog obrazovanja, između ostalog, nalazi se u tome što stručno obrazovanje, zasnovano na potrebama tržišta rada, prati sve promene ekonomskog i tehnološkog razvoja društva. Osnovni cilj reforme stručnog obrazovanja je poboljšanje kvaliteta obrazovanja što podrazumeva uspostavljanje: socijalnog partnerstva, decentralizacije, dostupnosti, otvorenosti, programske i organizacione raznovrsnosti, i usmerenosti na ishode. Kako bi se stvorili uslovi za planiranje, kreiranje i sprovođenje programa stručnog obrazovanja u skladu sa zahtevima modernizacije, neophodno je uspostavljanje okvira za standardizaciju obrazovanja. Na ovaj način obezbeđuje se sistematski pristup razvoju nastavnog plana i programa srednjeg stručnog obrazovanja sa jasno definisanim ciljevima, ishodima i sadržajima, procesima i oblicima realizacije, načinima i kriterijumima vrednovanja postignuća.


Makedonija sutra o predlozima za rešenje spora s Grčkom\nMakedonska vlasti i opozicija će sutra u Skoplju održati sastanak o predlogu posrednika UN Metjuja Nimica za rešavanje spora sa Grčkom oko naziva Makedonije, prenosi Beta.\nKako je najavilo Ministarstvo spoljnih poslova Makedonije, sastaće se predsednik Makedonije Đorđe Ivanov, premijer Zoran Zaev, šef diplomatije Nikola Dimitrov, predsednik naveće opzicione stranke VMRO DPMNE Hristijan Mickoski i lider albanske partije u vlasti DUI, Ali Ahmeti.\nVlada Makedonije je više puta istakla da želi da "izgradi širok konsenzus" o rešenju dvoipodecenijskog spora s Grčkom.\nPosrednik UN u sporu dve susedne zemlje Metju Nimic, kako je najavljeno, 29. i 30. januara posetiće Atinu, a Skoplje 1. februara, da bi ga obavestili o stavovima vlada tih dveju susednih zemalja o "inicijalnom okviru za rešavanje razlika oko naziva", koji je Nimic predložio na sastanku s pregovaračima dveju strana 17. januara u Njujorku.\nPo pisanju i grčkih i makedonskih medija, Nimic je dostavio pet verzija predloga u kojima ispred reči "Makedonija" stoji dodatak Severna, Gornja, Nova, Vardarska ili termin Skoplje u zagradi iza te reči, a dva naziva su napisana makedonskom transkripcijom na latinici i bez prevoda na engleski.\nPosle sastanka u Njujorku, Nimic je izjavio da je "na vidiku rešenje" tog spora koji traje gotovo tri decenije. Ove nedelje su se prvi put sastali premijeri dveju zemalja i podigli nivo pregovora, uz optimističke izjave o mogućem ishodu, mada ne ulazeći ni u šta konkretno.\nSpor koji Skoplje ima s Atinom na pravo da koristi reč "Makedonija", kako se zove i severna grčka oblast, godinama blokira evroatlantsku integraciju Makedonije.


Istraživanje i razvoj | Tetragon\nVođeni smo inovacijama\nKao firma koju su osnovali tehnolozi, ne čudi što je od samog početka u našem fokusu bio upravo razvoj novih proizvoda i prilagođavanje savremenim otkrićima hemije i brizi o ekologiji i zdravlju čoveka.\nSarađujući sa velikim stranim i domaćim kompanijama, nastojali smo da prepoznamo važne trendove u proizvodnji i da se što pre u njih uključimo. Zbog takve posvećenosti inovacijama uspeli smo da nekoliko puta na domaćem tržištu plasiramo adhezive koji su se inače uvozili, a na tržište EU i zemalja regiona plasiramo sopstvene lepkove.\nDanas posedujemo odlično opremljenu laboratoriju, u kojoj analiziramo bitna svojstva lepkova i testiramo nove tehnologije. Naš istraživački tim je brojan, kompetentan i veoma posvećen praćenju trendova, usvajanju i primeni novih saznanja.\nImamo stalnu saradnju sa Tehnološko-metalurškim fakultetom, Hemijskim fakultetom, Institutom za fiziku u Beogradu i Zavodom za javno zdravlje Čačak.


„Novi Nadal“, a divi se Novaku: Srbin ga gestom ostavio bez reči\nTenis Autor:Miloš Ljubisavljević27. nov. 202109:24\nŠpanski teniser Karlos Alkaraz kaže da ga je prvi reket sveta Novak Đoković oduševio jednim svojim potezom.\nOsamnaestogodišnji momak koga zovu „novim Nadalom“, pobedio je Stefanosa Cicipasa na US Openu pre nekoliko meseci, a potom je pobedio na turniru mladih teniskih zvezda.\nImao je dobru godinu, završio ju je među 50 najboljih igrača na planeti, na 32. mestu, a dobio je pohvalu i od Đokovića.\n„Kada je Novak rekao da misli kako je ono što sam postigao neverovatno, ostao sam potpuno bez reči. Posle sam mu poslao poruku da mu zahvalim na lepim rečima“, ispričao je Alkaraz za „Players’ Voice“, a preneo je Eurosport.\nAlkaraz neće moći da se sastane sa Đokovićem na Dejvis kupu, sve i da se Srbija ukrsti sa Španijom, jer ima koronavirus.\nNeposredno pred ovaj turnir, na kom je Srbija u petak pobedila Austriju, Alkaraz je rekao šta misli o „velikoj trojci“.\n„U smislu poređenja, ‘velika trojka’, Nadal, Federer i Đoković su najbolji sportisti u istoriji, ali i sjajni ljudi. Na Federera mogu malo da se ugledam zbog načina igre, jer sam dinamičan na terenu, igram agresivno i na mreži“, dodao je Alkaraz.\nOpisao je i kako je izgledalo kada je prvi put sreo Rafu Nadala.\nKarlos Alkaraz, Foto: EPA-EFE/JUSTIN LANE\n„To je bilo na Rafa Nadal turi za mlađe igrače i na ceremoniji dodele pehara nisam mogao da progovorim sa njim. Ali onda prvi put kad smo lepo popričali, video sam da je dobar momak i bilo je to veoma lepo iskustvo. Da ne znate ko je Rafa zbog njegovih dostignuća, mislili biste da je potpuno običan čovek“, rekao je Alkaraz.\nBONUS VIDEO: Novak Đoković došao u Insbruk, odmah trenirao u opremi Srbije\nKarlos AlkarazNovak ĐokovićRafael Nadal


ucimo o programiranju – OFFICIAL BLOG\nКатегорија: ucimo o programiranju\nProcesor – Koji odabrati? I sve što bi trebali znati o njemu\n3132 Procesor Intel Core i3, i5, i7: koji od njih Vam doista treba? Procesor je mozak računala – ali razumijevanje svih razlika između procesora zahtijeva puno vašeg mozganja! Intel nije nimalo olakšao kupcima sa svojom čudnom shemom davanja imena modelima, a pitanje koje nas najčešće pitaju kada je u pitanjuprocesor: koja je razlika između i3, i5…\nCSS serijalCSS – Cascading Style Sheets\nCSS je jezik koji se koristi za opis izgleda i formata dokumetna pisanog u markup jeziku. Najčešće se koristi za web stranice pisane u HTML ili XHTML-u1. U ovom serijalu i tekstovima koji će uslediti obradićemo sledeće teme: Zašto CSS? Šta su selektori, koji su to osnovi i kako se definišu? Šta su “Cascading” i “Inheritance” Stilizovanje teksta Zašto CSS?…\nOva tema je veoma značajna jer njeno razumevanje omogućava kreiranje dokumenata koji će biti laki za održavanje. Cascading predstavlja proces koji određuje koji definisani still će biti primenjen na koje svojstvo za svaki definisani tag. Cascading rešava višestrukopostavljanje stilova na nekom elementu u različitim izvorima, dok inheritance rešava problem primene stilova kada nema definisanih stilova na elementima. Za nasleđivanje je bitno da znamo da…\nDo IT posla i bez diplome\nVečita dilema na tržištu rada je da li vam je stvarno neophodna fakultetska diploma da biste pronašli izazovan i dobro plaćen posao. Mnogi poslodavci će na tome insistirati, pogotovo u poslednje vreme kako je sve više visoko obrazovanih ljudi. Drugi će želeti da vas najpre vide na delu, šta umete da uradite, a diploma…\n10 lekcija koje svaki freelancer treba da usvoji\nBiti freelancer za mnoge je ostvarenje snova. Zapravo, postoji mnogo razloga zašto ljudi biraju da se oslobode posla sa punim radnim vremenom. Prilika da se bude svoj gazda i želja za radom na raznim projektima, na primer. Tu je i fleksibilnost u radu, kad god i gde god želite (mada to može biti i blagoslov…\n5 neobičnih mesta na kojima web dizajneri pronalaze inspiraciju\nSvako ko se bavi kreativnim poslom ponekad upadne u takozvanu kreativnu blokadu. Zbog toga je važno da imate dobru strategiju, koja će vam pomoći da se poslu vratite sveži i sa novim elanom. Pre svega, potrebno je da napravite pauzu i razbistrite misli kako bi nove genijalne ideje imale prostora da se razviju. Zatim, potražite…


Pobeda za samopouzdanje i ništa više, tri Tumbine promene u Litvaniji! - Sportske.net\nSrbija bez realnih šansi da se dokopa Evropskog prvenstva preko kvalifikacija.\nTumbini "orlovi" konačno stigli u Litvaniju, iz aviona pravo na treningTumba sprema Litvaniju, ali komentariše Jovića: "Nemam ja pravo da budem ljut ni na koga"Mitar zna svoj posao, koliko može protiv Litvanije?Španci tvrde, Tumbaković se sveti Luki Joviću!?"Orlovi" krenuli put Litvanije, već se spremaju za mart!\nOno što je trebalo da bude gostovanje koje treba osvojiti kako bi se reprezentacija Srbije plasirala na Evropsko prvenstvo, pretvorilo se u praktično turistički obilazak glavnog grada Litvanije Viljnusa.\nSvesni su "orlovi" da je gotovo nemoguće otići na kontinentalnu smotru putem regularnih kvalifikacija, pa će selektor Ljubiša Tumbaković večeras od 20.45 izvesti sastav sličan onom koji je porazio Paragvaj u Kruševcu uz tri bitne promene.\nNa golu će ponovo biti Marko Dmitrović koji će zameniti Rajkovića, dok će Nikola Milenković zauzeti mesto u štoperskoj liniji nauštrb Stefana Mitrovića.\nFilip Kostić se na vreme oporavio i biće na raspolaganju Tumbakoviću koji će, prema pisanju Sportskog žurnala, istisnuti Mijata Gaćinovića na levom krilu.\n"Orlovi" dobro poznaju svog večerašnjeg rivala kojeg su dva puta pobeđivali u Ligi nacija, a Litvanija je poražena i u četvrtom kolu kvalifikacija u Beogradu.\nSelektor je najavio da je ovo provera za ono što sledi u martu sledeće godine, plejof Lige nacija koji će odlučiti putnika na EURO 2020. Nadamo se u našu korist.\nSRBIJA: Dmitrović - Miletić, Milenković, Kolarov, Mladenović - Maksimović, Milivojević - Radonjić, Ljajić, Kostić - Mitrović.


Vesti online / Vesti / Svet / Obama: Naftna mrlja kao 11. septembar\n"Na isti način na koji je pogled na naše slabosti i našu spoljnu politiku duboko promenjen napadima od 11. septembra, mislim da će ova katastrofa oblikovati način na koji razmišljamo o čovekovoj okolini, u mnogim godinama pred nama", rekao je Obama u intervjuu časopisu "Politiko".\nAmerički predsednik je, povodom kongresnih izbora u novembru, poručio da su demokrate u Kongresu doneli teške odluke i da su radili u stresnijim okolnostima nego bilo koji sastav Kongresa koji se pamti.\n"Oni su uradili veliki posao i zaslužuju da ponovo budu izabrani. Boriću se za njih, učiniću sve što mogu i koristiću svoj položaj da tu činjenicu predočim američkom narodu", istakao je Obama u intervju za politički časopis iz Arlingtona.\nOn je priznao da u SAD trenutno preovlađuje raspoloženje protiv sadašnjih kongresmena, jer su ljudi nezadovoljni stanjem ekonomije.\n"Moram da podsetim narod da nismo mi stvorili taj nered. Ovaj sastav Kongresa je žestoko odgovorio u trenutku kada je privreda zaista mogla da se surva sa litice", dodao je Obama.\nČasopis ocenjuje da će demokrate u novembru, kada se održavaju izbori za trećinu mesta u Senatu i za kompletan sastav Predstavničkog doma Kongresa, zabeležiti gubitke na obe strane.\nČasopis, takođe, napominje da zvaničnici Obamine administraciije priznaju da republikanci imaju šansu da u novembru osvoje većinu u Predstavničkom domu.


Web stranica Vlade TK - Ministar Hodžić održao sastanak sa Udruženjem za razvoj NERDA Tuzla\nTema sastanka bio je plan buduće saradnje između institucija i zalaganje na jačanju Garantnog fonda NERDA. Riječ je o fondu kojim NERDA u saradnji sa Vladom Tuzlanskog kantona omogućava podršku privrednim subjektima sa područja Tuzlanskog kantona. Putem Fonda osiguravaju se garantna sredstva za kredite malim i srednjim preduzećima kao poticaj razvoju privrede i novom upošljavanju.\nUdruženje za razvoj NERDA, rečeno je ovom prilikom, trenutno implementira nekoliko razvojnih projekata u regiji sjeveroistočne Bosne kao i projekte prekogranične saradnje. U narednom periodu, naglašeno je, Udruženje za razvoj NERDA usmjerit će svoje aktivnosti na jačanje lokalnih kapaciteta kao i pružanje podrške i stavljanju svojih kapaciteta na raspolaganje Vladi Tuzlanskog kantona i Ministarstvu privrede.\nSastanak je bio prilika za rezimiranje rezultata dosadašnje saradnje Ministarstva privrede sa Udruženjem za razvoj NERDA Tuzla na implementaciji zajedničkih projekata i aktivnosti uz iskazano uvjerenje da će ta saradnja biti nastavljena i u budućem periodu.


Šef srpske diplomatije za Danas o kandidaturi svog crnogorskog kolege za Ujedinjene nacije\nDačić: Nećemo podržati Lukšića u UN\nNajava Beograda nije iznenađenje, imajući u vidu podršku Podgorice članstvu Kosova u Unesku\nSrbija neće podržati kandidata Crne Gore za generalnog sekretara Ujedinjenih nacija Igora Lukšića, kaže za Danas Ivica Dačić, ministar spoljnih poslova Srbije. S druge strane, u Vladi Crne Gore naš list juče nije dobio odgovor da li Podgorica očekuje podršku Beograda u vezi sa kandidaturom Lukšića. Crna Gora je, podsetimo, odlučila da kandiduje Lukšića, aktuelnog potpredsednika Vlade i šefa diplomatije, koji je bio premijer od 2010. do 2012.\nBeograd, Podgorica - 29. decembar 2015. 21:02\nNajava da Beograd neće podržati kandidata Podgorice u trci za funkciju UN ne predstavlja iznenađenje, budući da je Crna Gora nedavno glasala da Kosovo bude primljeno u Unesko. Šef srpske diplomatije je tada izjavio da smo "naravno, razočarani, ali ne i iznenađeni" takvom odlukom Podgorice. "Mislim da time, bez obzira što će svako naći svoje argumente za, ovo nije samo odluka o Kosovu, već odluka koja je duboko protivna srpskim nacionalnim interesima... To je nešto što sigurno u odnosima sa njima moramo da postavimo kao pitanje... Kako se neko odnosi prema našim interesima, tako ćemo se i mi odnositi prema njihovim. Ne verujem da ćemo mi glasati za njihove stvari na međunarodnom planu", poručio je Dačić. Crna Gora je u oktobru 2008. priznala nezavisnost Kosova, što je dovelo do podizanja političkih tenzija na relaciji Beograd Podgorica.\nSrpski premijer Aleksandar Vučić kazao je da Srbija još nije odlučila koga će podržati u UN. "Nismo još doneli odluku, tek ćemo razgovarati o tome", najavio je Vučić odgovarajući na novinarska pitanja prilikom posete Novom Pazaru. On je istakao da se načitao "svakojakih ideja" po novinama. "Pročitao sam čak i za neke ljude koje nikada nisam u životu ni video", dodao je Vučić. List Blic objavio je nedavno da će Simonu Mikulesku, koja je direktorka Kancelarije UN u Srbiji i dolazi iz Rumunije, direktno kandidovati aktuelni generalni sekretar svetske organizacije Ban Ki Mun. Beograd, koji neće imati svog kandidata, pošto bivši šef srpske diplomatije Vuk Jeremić nije dobio podršku Vlade, pružiće podršku rumunskoj diplomatkinji.\nMeđutim, Simona Mirele Mikulesku je ubrzo za Politiku demantovala da je kandidat za naslednika Ban Ki Muna, rekavši da joj je vest bila simpatična, kao i da su je iz Njujorka zvali u Beograd da vide o čemu se radi. Prema izvorima tog lista, Srbija još nije odlučila koga će podržati u trci za generalnog sekretara UN, a najveće izglede da dobije podršku Beograda ima Miroslav Lajčak, ministar spoljnih poslova Slovačke i nekadašnji visoki predstavnik UN za Bosnu i Hercegovinu. Izvori Politike takođe tvrde da Jeremić nema podršku Vlade Srbije, kao i da zvanična kandidatkinja Hrvatske Vesna Pusić nema nikakvih izgleda da na funkciji zameni Ban Ki Muna.\nŠef slovačke diplomatije slovi za "prijatelja Srbije" na evropskoj političkoj sceni. Između ostalog, nedavno je izjavio da je Vlada Srbije pokazala da je ozbiljna kada je reč o evropskim integracijama i da želi da suštinski sprovodi reforme. "Nema sumnje da je Srbija donela teške odluke i da želi u EU. Više nema veoma loš imidž iz devedesetih, to više nije ta zemlja", konstatovao je Lajčak.\nĐukanović: Zaslužena kandidatura\nPredsednik Vlade Crne Gore Milo Đukanović rekao je da Igor Lukšić zaslužuje kandidaturu za novog generalnog sekretara UN. Smatramo da Lukšić svojim kompetencijama zaslužuje kandidaturu. Nije neophodno podsećati da je Lukšić čovek koji je sedam godina proveo na dužnosti ministra finansija, što je važno za posedovanje menadžerskih kvaliteta za upravljanje u sistemu kakav je sistem Ujedinjenih nacija, nakon toga je bio premijer u Crnoj Gori, sada je ministar spoljnih poslova i evropskih integracija", istakao je Đukanović. Lukšić je kazao da je velika privilegija i čast to što ga je Vlada Crne Gore kandidovala za "ovako uglednu poziciju" i zahvalio se premijeru Đukanoviću i Vladi na podršci.\nOdluka narednih meseci\nDačić je juče novinarima rekao da zvanični proces kandidovanja tek sada počinje i da će potrajati najmanje do sredine naredne godine, što, kako je naglasio, znači da će u drugoj polovini 2016. biti izabran generalni sekretar UN. "Svakako da imena ima, ali kada govorimo o tome, treba voditi računa da Srbija ne odlučuje o tome nego stalne članice Saveta bezbednosti i uopšte SB, tako da nikakve odluke do sada nisu završene. Razgovaralo se više puta, ali sigurno je da ćemo imati jasne stavove narednih meseci", rekao je Dačić.


Dan online - Podgoricom: Ekskurzija za 90 đaka - 2016-08-13\nPodgoricom TENDER OŠ „MARKO MILJANOV” Ekskurzija za 90 đaka\nOsnovna škola „Marko Miljanov” objavila je tender za organizovanje i izvođenje đačke ekskurzije za školsku 2016-2017. godinu za najviše 90 učenika.\nTender podrazumijeva petodnevno putovanje sa četiri noćenja, dva na Žabljaku i dva u Tivtu.\n- Ekskurzija je planirana od 3. do 7. oktobra, a djeca će prvog dana obići znamenitosti u Beranama i Plavu, dok će drugog dana obići Žabljak i Pljevlja (Crno jezero, Savin kuk, manastir Svete Troice i Milet baštu). Trećeg dana je planiran obilazak Cetinja i Njeguša, noći se u Tivtu i sjutradan razgleda zaliv- Herceg Novi-Risan-Kotor-Tivat. Poslednjeg dana se ide za Perast, preko Ade Bojane, Ulcinja i Bara nazad do Podgorice - navodi se u tenderu.\nProcijenjena vrijednost tendera je 14.400 eura, a ponude se predaju do 24. avgusta.S.R.


Google prodao više računara od Applea\nPrema informacijama analitičke kompanije IDC\nGoogle je prije nekoliko godina predstavio operativni sistem za personalne računare koji je zasnovan na njihovom pregledniku internetskih stranica Chrome.\nGlavni aduti ovog OS-a jesu jednostavnost i pristupačnost jer za korišćenje Chrome OS-a nije potreban snažan hardver, tako da se za cijenu od oko 200 dolara može dobiti solidni računar koji će korisnicima omogućiti osnovne operacije na računaru – surfovanje internetom, dopisivanje, korišćenje društvenih mreža i slično.\nZbog niske cijene ovakvi računari su naročito popularni u obrazovnim ustanovama i upravo na ovom tržištu zabilježen je najveći rast prodaje Chrome OS računara.\nIako su poznate kompanije za proizvodnju računara tokom proteklih nekoliko godina predstavile svoje prenosne i stacionarne računare koje pokreće Chrome OS, udio ovih računara na tržištu bio je zanemarljiv.\nIpak, u posljednje vrijeme stvari su počele da se mijenjaju, pa su ove nedjelje zabilježene 'dvije vrlo važne stvari koje bi mogle da utiču na budućnost tržišta personalnih računara, piše Business Insider, prenosi Dnevnik.hr.\nTako je, prema informacijama analitičke kompanije IDC, prvi puta u istoriji u prvom ovogodišnjem kvartalu prodato više Chromebooka u odnosu na broj Appleovih Macova.\nOvi podaci se odnose na tržište SAD, gdje je Google u prva tri mjeseca ove godine isporučio oko 2 miliona Chrome OS računara, dok je Apple isporučio oko 1,76 miliona Macova.\nDruga bitna stvar je da je Google na I/O konferenciji najavio da će na Chromebook računarima u budućnosti biti moguće pokretati aplikacije s Google Play, tako da će vlasnicima Chromebooka biti dostupan veliki dio od oko 1,5 miliona aplikacija koje su trenutno dostupne za mobilne uređaje koje pokreće Googleov mobilni operativni sistem.\nBiće zanimljivo vidjeti kako će dostupnost aplikacija za Androide uticati na prodaju Chrome OS računara, a u intervjuu za Business Insider Google je istakao da je njihova sve veća prodaja predstavlja lošu vijest za kompaniju koja dominira tržištem operativnih sistema za računare – Microsoft.\nTržište personalnih računara ionako je u velikom padu, a čini se da bi u budućnosti dio tog tržišta Microsoftu mogao da uzme i Google.\nMegan Foks otkrila kako je upoznala supruga: Mislila sam da je Džastin Timberlejk\nGrom oborio drvo tik ispred auta, oluja nosila sve pred sobom\nDani Alves: Prevarili su me u Juventusu\nU eksploziji u Lionu povrijeđeno 13 osoba: Policija traga za bombašem\nPapa prvi put u historiji imenovao četiri žene u ključni vatikanski odjel\nMesi se nakon četiri godine obratio novinarima


Časovi muzičkog održavaju se svakog četvrtka za mešovitu i predškolsku grupu.\nIvana Koldan, profesor muzičkog, je spoljni saradnik koji vodi časove muzičkog. Ona u grupi decu uči osnovama muzike i pravilnom pevanju, a uz to i note. U grupi se nalazi jedan pianino koji profesorka i deca koriste tokom časa.\nOtvaranje nakon vanrednog stanja\nPU Nojeva barka ponovo počinje sa radom 11. maja 2020. Raduje nas da ćemo nastaviti druženje sa vašim i našim mališanima koji su nam mnogo nedostajali.\nShodno trenutnim okolnostima Nojeva barka preduzima sve neophodne mere kako bi higijena i bezbednost dece bili na najvišem nivou.\nDragi roditelji, upis dece u PU Nojeva barka je stalno otvoren. Ukoliko želite da stupite u kontakt sa nama, dobijete više informacija o radu i funkcionisanju vrtića, budite slobodni da to uradite putem email-a na ili pozivom na broj 069/24-24-548.


Poziv: PRO-Budućnost prezentacija malih grantova, 13. 11. 2019. | Univerzitet "Džemal Bijedić" u Mostaru\nPoziv: PRO-Budućnost prezentacija malih grantova, 13. 11. 2019. na Pravnom fakultetu\nPozivamo studenti/ce, uposlenici/e i sugrađani/ke na prezentaciju malih grantova (u iznosu do 6500 KM) za neformalne grupe mladih u okviru PRO-Budućnost programa, koja će biti održana u srijedu, 13. 11. 2019. u 12:00 h u Sali za simulovano suđenje Pravnog fakulteta (stara zgrada, II sprat lijevo).\nPridružite nam se da saznate koji je cilj, kome su namijenjeni i pod kojim kriterijima se dodjeljuju mali grantovi u okviru projekta PRO-Budućnost!\nMladi, neformalne grupe, udruženja žrtava rata, nevladine organizacije usmjerene ka promovisanju međureligijskog dijaloga i općine/opštine/gradovi u kojima se provodi projekat PRO-Budućnost od 11. 10. 2019. godine do 22. 11. 2019. godine mogu predložiti svoje ideje i projekte izgradnje mira i jačanja povjerenja u zajednici.\nPodsjetimo, Univerzitet "Džemal Bijedić" u Mostaru (UNMO) i projekat Američke agencije za međunarodni razvoj (USAID) PRO-Budućnost formalizovali su saradnju i potpisali Memorandum o razumijevanju u aprilu 2019. godine. Rektor Zlomušica je u ime Univerziteta potpisao i Platformu za mir, koja osigurava temelj za procese izgradnje povjerenja i mira u našoj zemlji.\nViše informacija o projektu te malim grantovima dostupno je na https://probuducnost.ba/mali-grantovi\nObjavio Admin 08 nov 2019


Božović o primeni Zakona o prevozu putnika u BGD\nTanjug 22. maja 2019. 14:10\nBEOGRAD – Od stupanja izmena Zakona o prevozu putnika u drumskom saobraćaju gradska saobraćajna inspekcija privremeno je oduzela 33 vozila, od kojih je pet obavljalo uslugu taksi prevoza putnika bez odobrenja za tu delatnost, već posredstvom Car Go aplikacije, izjavila je gradska sekretarka za inspekcijske poslove Sonja Božović.\nProtiv lica koja su zatečena u obavljanju javnog prevoza posredstvom Car Go aplikacije podneto je pet zahteva za pokretanje prekršajnog postupka, četiri prijave za privredni prestup i tri krivične prijave, ali nije još doneta nijedna doluak, navela je sekretarka i dodala:\n„Ova vrsta nadzora veoma je kompleksna i otežana, s obzirom da vozila kojima se obavlja prevoz nisu obeležena, a naplata se vrši putem android aplikacije. Na strani inspektora je obaveza da obezbedi sve dokaze koji su od značaja za vođenje odgovarajućih postupaka, pri čemu se rad inspektora redovno ometa ili onemogućava“.\nOna je istakla da je Sekretarijat za inspekcijske poslove radi koordiniranog suzbijanja ove vrste prevoza ostvario saradnju sa poreskom i tržišnom inspekcijom, kao i drugim nadležnim organima\nNapomenula je da Sekretarijat za inspekcijske poslove doslovno primenjuje zakon i druge propise u inspekcijskim nadzorima i radi u granicama svojih ovlašćenja, te poručila da će to činiti i dalje, pri čemu je pripritet, kaže, bezbednost građana, odnosno korisnika taksi prevoza.\nKako je pojasnila, kod neregistrovanih subjekata vozilima upravljaju lica koja nisu profesionalno osposobljena za obavljanje javnog prevoza putnika, a prevoz se obavlja vozilima koja ne poseduju potvrdu da ispunjavaju uslove za bezbedan prevoz korisnika.


InTER - Održana promocija Studije u okviru projekta “Osnaživanje Banata kroz realnu potražnju”\nDana 03.07.2020. godine u Hotelu „Vojvodina“ u Zrenjaninu organizovana je promocija Studije o stanju na tržištu rada na teritoriji Banata i okruga Timiš. Studiju su izradili eksperti iz InTER-a, a nastala je u u okviru projekta “Osnaživanje Banata kroz realnu potražnju”. Projekat implementira Regionalni centar za društveno-ekonomski razvoj Banat u partnerstvu sa privrednim komorama iz Srbije i Temišvara, a finansiran je kroz Program Interreg IPA Prekogranične saradnje Rumunija Srbija.\nDogađaju su prisustvovali predstavnici Regionalnog centra za društveno-ekonomski razvoj Banat, Regionalne privredne komore Zrenjanin, Nacionalne agencije za zapošljavanje, lokalnih samouprava iz Banata, kao i predstavnici asocijacija privrednih društava, centara za edukaciju i stručno usavršavanje i mediji.\nNeki od ključnih zaključaka izrađene Studije su da se oba regiona (Banat i Timis) susreću sa sličnim izazovima tržišta rada, kao što su: migracije radnika, nezadovoljena tražnja poslodavaca, potreba za niskokvalifikovanim radnicima, starenje stanovništva i rodni jaz, kao i nedovoljna i neadekvatna saradnja obrazovnih i privrednih organizacija.\nStudija je takođe definisala prioritete saradnje u pograničnom području, i to sledeće: unapređenje prekogranične mobilnosti radnika, razvoj regionalnog obrazovnog prostora i multisektorska saradnja između privatnog, javnog i civilnog sektora.\nCelokupna studija je dostupna ovde.


Tema: Svetska ekonomska kriza zaobilazi FIAT\n31.01.2009., 17:09 #1\n27. januar 2009. | 11:50 -> 16:50\nIzvršni direktor Fijata Serđo Markione ocenio je da će 60.000 radnih mesta u toj industriji biti dovedeno u pitanje, ako vlada ne pomogne taj sektor.\n"Očekujemo da će vlada pomoći celokupan automobilski sektor. Ne radi se o pomaganju 'Fijatu' već pokretanju celog tog sektora i celokupne privrede", preneo je jedan izvor izjavu Markionea za Rojters.\nRadnici strahuju za radna mesta\nRadnici Fijata, koji se po grupama smenjuju na prinudnom odmoru, zabrinuti su za svoju budućnost i strahuju da strategija kompanije, koja je ozbiljno uzdrmana ekonomskom krizom, neće sprečiti otpuštanja.\nZa radnike Fijate, čija prosečna mesečna plata iznosi oko 1.150 evra, najteži je kraj meseca, jer gube više od 100 evra za svaku nedelju kada je pogon zatvoren. To je, međutim, kako se čini, tek početak. Fijat, koji je najavio da će ova godina biti najteža za njegovo poslovanje, nastaviće da pribegava politici slanja radnika na neplaćeni odmor.\nU Italiji preduzeće, suočeno sa padom potražnje, ima pravo da 52 nedelje, ne nužno zaredom, ne isplaćuje plate u periodu od dve godine. Naknada se isplaćuje radnicima iz fondova koji se finansiraju doprinosima od plata i od poslodavaca.\nZbog svetske ekonomske krize koja je uticala na pad prodaje automobila radnici sve češće idu na prinudni odmor. Proizvodne linije u Mirafjoriju privremeno su zatvorene u novembru, a nisu radile i od polovine decembra do prošle nedelje. Pogon bi trebalo da bude ponovo zatvoren početkom februara, a zatim i krajem februara i početkom marta.\nMirafjori je najveća Fijatova fabrika u kojoj radi oko 12 hiljada ljudi. U toj fabrici se nalazi i sedište atuomobilskog ogranka kompanije.\nPad profita Fijata od 70 odsto\n22. januar 2009. | 12:44\nItalijanski Fjiat ostvario je u četvrtom kvartalu 2008. pad profita od 69,8 odsto zbog manje tražnje u zapadnoj Evropi i ekonomskog usporavanja Južne Amerike.\nČista zarada u poslednja tri mesesa prošle godine bila je 180 miliona evra (232,38 miliona dolara), u odnosu na profit od 597 miliona evra u istom razdoblju 2007. Profit za celu 2008. godinu je manji za 16,2 odsto i iznosi 1,72 milijardu evra.\nItalijanska porodica Anjeli procenjuje mogućno obezbeđivanje kapitala od oko dve milijarde evra za potrebe grupacije Fijat, čiji je osnivač, i razmatra eventualno udruživanje sa francuskim proizvodjačem Pežo-Sitroen, piše rimska Republika, ne navodeći izvor.\nPovećanje kapitala, koji će biti namenjen održavanju značajnijeg udela u udruženoj kompaniji, u slučaju povezivanja sa Pežo-Sitroenom, analizira holding kompanije Eksor (Exor) u vlasništvu porodice Anjeli.\nPorodica Anjeli sada drži 30 procenata u Fijatu preko holdinga "Eksor".\nVest o razgovorima o udruživanje objavljena je dva dana nakon što je Fijat početkom sedmice objavio povezivanje sa američkom kompanijom Krajsler.\nPoslovni dnevnik "Il sole 24 ore" je objavio da "Fijat već mesecima pokušava da obezbedi kreditnu liniju do pet milijardi evra". List tvrdi da su italijanske banke Uni kredit i Inteza Sanpaolo spremne da izdvoje ukupno jednu do 1,5 milijardi evra kredita.\nKompanije Fijat i Pežo-Sitroen još nisu komentarisale pisanje Republike, ali je predstavnik Pežoa kazao da je glavni cilj njegove firme da izađe iz krize koja je pogodila auto-industriju.\nFijat i Pežo-Sitroen su evropski lideri u proizvodnji manjih kola sa niskom emisijom šstetnih gasova, prilagođenih pre svega za gradsku vožnju.\nAkcije Fijata, šestog najvećeg evropskog proizvođača po broju prodatih kola, danas su pale 3,15 procenata, na 4,312 evra, a Pežo-Sitroena su porasle 7,12 odsto, na 13,855 evra.\nProcenjuje se da kapital Pežoa vredi oko tri milijarde dolara i da bi kompletno preuzimanje od strane Fijata moglo da se finansira sa pet milijardi kredita, o kome mediji špekulišu, izjavio je analitičar banke Uni kredit Sven Krejtmajer.\nAko kompanija Fijat-Krajsler-Pežo bude osnovana, postaće treća najveća auto-grupacija na svetu, nakon što su Tojota i Dženeral motors objavili ukupnu proizvodnju od po 8,8 miliona kola u 2007. godini, kazao je Krejtmajer.\nFijat i Pežo-Sitroen rade skupa još od 1978. godine i imaju dva zajednička preduzeća na severu Francuske i u centralnoj Italiji, u kojim se izradjuju višenamenska dostavna vozila. Te dve kompanije takođe su angažovane na proizvodnji automobila u Bursi, u Turskoj, u preduzeću Tofas.\nPežo-Sitroen ima i ugovor o saradnji sa američkim Fordom, nemačkim BMW-om i japanskim Micubišijem, a izvršni direktor francuske kompanije Kristijan Sstrejf izjavio je minule sedmice da Pežo-Sitroen želi da produbljuje saradnju sa sadašnjim partnerima, radije nego da traži nove saradnike.\nInace voleo bih da FIAT u Zastavi proizvodi 200 hiljada auta godisnje, ali nazalost to nije realno. Zato ce Zastava biti na kraju prodata na tenderu pa ko ponudi najbolje uslove taj je vlasnik Zastave.\n31.01.2009., 17:24 #2\nRe: Svetska ekonomska kriza zaobilazi FIAT\nEvo kako stoji FIAT u poslednje dve godine dana na Borsi Italijani :\nAkcije su kljoknule sa 22 evra krajem 2007. na sadasnjih 4 evra, sto je pad od preko 80%.\n31.01.2009., 17:29 #3\nKad bude 3 evra tada ulece Kostic kralj secera da pazari\nTi brale kao da nemas cetiri evra da ponudis na tenderu.Tek da mu pomrsis racune\n31.01.2009., 19:32 #5\nKina ima preko 2000 milijardi dolara u deviznim rezervama. Juan je stabilna valuta, a i sav njihov razvoj se bazira na devalviranoj valuti, tako da ne znam koji ce im rezerve. Mnogo pametnije bi im bilo da pokupuju propale Zapadne firme i zagospodare svetom, shto im i pripada. Medjutim oni izgleda nece da placaju 4 evra za akcije Fiata npr., chekaju da padnu ispod dolara, a mozhda i nizhe.\n31.01.2009., 19:45 #6\nMa sta ce mi FIAT......\n31.01.2009., 19:49 #7\nKakve su ti to izrasline na avataru, jedna na trbuhu, a druga ispod repa?\n31.01.2009., 19:51 #8\nТо је оно што ће да добију наши јевропејци од Фијата за ''посао деценије''\n01.02.2009., 01:24 #9\nI, šta to po tebi dokazuje? Mislim, s osvrtom na činjenicu da je ruska berza isto kljoknula 80% od 2008.


43. Međunarodni sajam turizma: Ekskluzivne sajamske cene, first minute ponude i paketi sa mnoštvom pogodnosti - LookerWeekly.com magazin\n„Između planina i mora“ slogan za 43. Međunarodni sajam turizma\n43. Međunarodni sajam turizma svećano će biti otvoren 23. marta u 16 časova\nu hali 5 Beogradskog sajma. Posetioci imaju priliku da izaberu putovanja prema svojim afinitetima: porodična putovanja, daleke i egzotične destinacije, putovanja\nza mlade, city break, odmor i oporavak u banjama, spa vikendi na planinama, eko i aktivni turizam, kongresna dešavanja…\nNa sajmu se predstavljaju: Grčka, Turska, Egipat, Crna Gora, Tunis, Bosna i Hercegovina, Bugarska, Severna Makedonija, Rumunija, Mađarska, Slovačka, Maldivi, a pojedinačno nastupaju izlagači iz Albanije, Hrvatske i Slovenije.\nOd domaćih turistićkih agencija nastupiće: Kontiki, Big Blue, Wayout, Astra Travel, Odeon, Allegra Krstarenja, Belvi, Ponte, Robinson, Plana Tours, Mediteraneo Holidays, Grand, Euroturs, Fibula, Supernova Travel, Nitravel, Sabra i dr. Zbog pojačanog\ninteresovanja, prijavljivanje je i dalje u toku.\nSrbija je već niz godina pozicionirana kao omiljena i nezaobilazna destinacija u ovom delu Evrope, sa konstantnim porastom broja noćenja i dolazaka. Raznoliki sadržaji za odmor, zabavu, zdravstveni oporavak, sport, rekreaciju, avanturu… uz nadaleko\nčuveni gastronomiju i gostoprimstvo, razlozi su zbog kojih u Srbiji uživaju gosti iz celog sveta, ali i domaći turisti koji se sve češće opredeljuju za odmor u svojoj zemlji.\nTuristička organizacija Srbije se na ovogodišnjem Međunarodnom sajmu turizma u Beogradu predstavlja pod sloganom „SRBIJA. Doživi!“ koji ujedno predstavlja i novi brend Srbije kao turističke destinacije. Srbiju je potrebno doživeti kako bi se osetio ukupan\nduh njene kulture, tradicije, istorije, prirode i naroda.\nTokom trajanja sajma biće predstvanjen novi logotip organizacije, kao i proizvodi uz prateći novi brend. Svaki od proizvoda će imati svoju prepoznatljivu boju, a u ukupnom zbiru stvarati novi vizuelni identitet kontrasta. Na prostoru od oko 200 kvadratnih metara\nsve posetioce će dočekati atraktivne postavke, sa mnoštvom informacija i sadržaja.\nNa Sajmu turizma biće predstavljena jedna od novih, jedinstvenih manifestacija koja afirmiše aktivni turizam, a pre svega cikloturizam Tour De Fruška. Prva međunarodna hibridna manifestacija rekreativnog e – biciklizma u Srbiji podeljena tri kategorije spaja sport, turizam i privredu i doprineće još boljem pozicioniranju Fruške Gore na turističkom tržištu.\nTokom sajma sve detalje o događaju posetioci će dobiti na štadnu Sekretarijata za privredu i turizam AP Vojvodine u hali 1.\n„Srbija stvara“ je nacionalna platforma, koja kreira nacionalni brend moderne Srbije.\nSajam turizma uz prateće manifestacije prilika je za susrete poslovnih ljudi u turističkom, hotelskom i ugostiteljskom biznisu, za posetioce mogućnost za ekskluzivne sajamske pogodnosti za putovanje i odmor, ali i degustaciju najboljih vina, rakija i gastronomskih specijaliteta ovog podneblja. Celodnevna dešavanja, prezentacije, promocije, degustacije, uz druženja i nezaboravne susrete, razlog su zašto posetioci vole i iščekuju ovaj nezamenljivi i vanserijski događaj.


Predstavljanje novih 3.0 verzija programa Companion i Settings - Internet ogledalo\nYou are at:Home»News»Svet»Predstavljanje novih 3.0 verzija programa Companion i Settings\nPredstavljanje novih 3.0 verzija programa Companion i Settings\nBy Zoran Kovacevic on\t 28.7.2015 Svet\nKompanija Lenovo je danas objavila da će predstaviti dve nove verzije svojih prepoznatljivih aplikacija – Lenovo Companion i Lenovo Settings. Obe aplikacije koje je kreirao Lenovo će predstavljati standardnu opremu na Lenovo PC računarima koji su opremljeni Windows 10 operativnim sistemom. Ove dve aplikacije zajedno imaju više od 10 miliona korisnika širom sveta.\nLenovo Settings 3.0 predstavlja „pametni“ kontrolni centar koji obuhvata većinu osnovnih hardverskih komponenti i njihove funkcije, i olakšava korisnicima da se prilagode i da podese na koji način će se njihov računar ili tablet uređaj ponašati. Jedna od najnovijih karakteristika jeste „Smart Settings“ odeljak koji kontroliše ugrađene senzore na uređaju kako bi predvideo, prilagodio se i automatski podesio opcije na računaru tako da one odgovaraju potrebama korisnika. Settings aplikacija takođe sadrži i veoma koristan „Power” odeljak, koji omogućuje podešavanje opcija koje su karakteristične za Lenovo, kao što su „Battery Stretch Mode” i „Charge Mode”, koje korisnicima pružaju mogućnost da u kratkom periodu napune bateriju svog uređaja.\nLenovo Companion 3.0 pruža korisnicima nov i dopadljiv interfejs kao i stabilan alat za optimizaciju. Njegova nova opcija za optimizaciju omogućuje računaru da radi uz najbolje moguće performanse: može biti iskorišćena da obavi kompletna proveru u bilo kojem trenutku kako bi bile utvrđene neophodne mere koje bi mogle da oslobode radnu memoriju računara ili ubrzaju sam uređaj. Companion aplikacija će zatim sprovesti sve neophodne mere na osnovu komandi koje zada korisnik.\nCompanion aplikacija korsnicima takođe obezbeđuje ekskluzivan Lenovo sadržaj koji im pomaže da dobiju najbolje performanse od svog uređaja. Stručnjaci iz kompanije Lenovo pišu članke, pružaju savete i trikove, kao i druge novosti koje omogućuju korisnicima da budu obavešteni o svom računaru. Ova aplikacija korisnicima takođe obezbeđuje poseban pristup paketima za ažuriranje, informacijama o garanciji, bazama podataka, smernicama za korisnike, forumima za diskusiju, pa čak i opcionim dodacima koji mogu biti iskorišćeni na njihovom uređaju.\nPored toga, Lenovo svakodnevno ažurira i organizuje sadržaj najboljih svetski autora koji se bave najrazličitijim temama kako bi korisnici bili u toku sa svim aktuelnim novostima, trendovima i inovacijama.\n„U današnjem digitalnom svetu, korisnici žele personalizovano iskustvo, baš prema njihovim zahtevima”, izjavio je Mark Koen (Mark Cohen), potpredsednik sektora za eko-sisteme i cloud usluge. „Novi Lenovo Companion 3.0 i Settings 3.0 alati im omogućuju da dobiju maksimalne performanse za uloženi novac, uključujući i pristup informacijama o njihovom PC računaru, koje će im pomoći da ga podese prema sopstvenim željama i da ga adekvatno održavaju tokom celog životnog veka”.


Ninisto obavestio Putina o planovima Finske za ulazak u NATO\nTanjug 14. maja 2022. 15:34\nMOSKVA – Finski predsednik Sauli Ninisto danas je u telefonskom razgovoru obavestio ruskog predsednika Vladimira Putina o planovima Helsinkija za pridruživanje NATO-u ističući da se bezbednosno okruženje u Finskoj drastično promenilo od početka sukoba u Ukrajini.\nNinisto se, kako je saopštila njegova kancelarija, osvrnuo na zahteve Rusije da se Finska uzdrži od traženja članstva u NATO-u.\n„Razgovor sa Putinom je bio direktan i nedvosmislen i bilo nam je važno da u njemu izbegnemo tenziju“, naveo je Ninisto, jedan od retkih zapadnih lidera koji je redovno vodio dijalog sa Putinom u poslednjih deset godina, prenosi AP.\nNiinisto je istakao da je Putinu na njihovom prvom sastanku 2012. izneo svoje mišljenje da će „svaka nezavisna nacija maksimizirati sopstvenu bezbednost“.\n„Još uvek tako mislim – ulaskom u NATO Finska će ojačati sopstvenu bezbednost i preuzeti svoje odgovornosti, a tome teže i druge zemlje“, izjavio je Niinisto.\nOn je naglasio da Finska, uprkos svom verovatnom budućem članstvu u NATO-u, želi da nastavi da se bavi bilateralnim odnosima sa Rusijom, „praktičnim pitanjima koja stvara pogranično susedstvo“ i da se nada da će imati „profesionalni“ kontakt sa Moskvom.\nTelefonski poziv je obavljen na inicijativu Finske, saopštila je kancelarija Niinista, navodi američka agencija.


Prevod sa norveškog jezika na makedonski\nPrevodi sa norveškog na makedonski jezik\nPrevod sa norveškog na makedonski\nPrevodi sa norveškog na makedonski jezik - Audio verzija\nU svakoj od preko 20 poslovnica, koliko ih u ovom trenutku u Srbiji ima otvorenih, Prevodilački centar Akademije Oxford zainteresovanima nudi priliku da dobiju direktan prevod sa norveškog jezika na makedonski, a ova usluga se primenjuje i za usmeni i za prevod u pisanom obliku i to za svaku vrstu sadržaja.\nPrisutne su i mnogobrojne usluge koje su vezane za prevođenje u ovoj jezičkoj varijanti, a koje uključuju, recimo redakturu već obrađenih materijala, kada je potrebno da korektor i lektor izvrše potrebne ispravke u tako loše prevedenim materijalima. Takođe, svi naši klijenti mogu da očekuju i da uz prevod sa norveškog jezika na makedonski za različite video i audio sadržaje, dobiju i njihovo sinhronizovanje, te im pružamo i mogućnost da se odluče za titlovanje prevedenih filmova, reklamnih poruka, emisija, serija i drugih sličnih materijala.\nSvim zainteresovanim klijentima naši iskusni stručnjaci će omogućiti i obradu bilo kog sadržaja iz oblasti interneta ili marketinga, a po potrebi u ovoj varijanti jezika prevodimo i novinske članke, te književna dela, časopise, tekstove i sve ostale materijale.\nTakođe, u mogućnosti smo i da svakome ko ima potrebu za tim, ponudi i obradu najrazličitijih vrsta dokumenata, odnosno da ih prvo prevedemo, a zatim i overimo, ali klijenti moraju da znaju da je ovo overa koju vrše zvanično ovlašćeni sudski tumači. Tačnije, ona nema veze sa stavljanjem haškog pečata (Apostille) na konkretna dokumenta, jer sudski tumač i prevodilac koji su u našem timu jednostavno nemaju ovlašćenja da tu overu izvrše. Baš zato je dobro i da svaki pojedinačni klijent na vreme sazna da li se za dokumenta za koja on zahteva prevod sa norveškog jezika na makedonski vrši i ova overa, jer će mu to biti od velike koristi. Inače, Apostille pečat se svrstava u nadoveru, budući da ne isključuje uslugu sudskog tumača, nego je čak i podrazumeva, a kako se na neka dokumenta ovaj pečat mora staviti pre, a na neka tet kada naši stručnjaci završe obradu, to je u pitanju vrlo važan podatak, jer od njega isključivo i zavisi da li se taj dokument prvo donosi u Prevodilački centar Akademije Oxford ili klijent mora da ga odnese prvo u osnovni sud.\nIzuzev svih ličnih dokumenata, sudski tumači i prevodioci obrađuju i pravna akta, odnosno sve tipove dokumentacija (tehnička, poslovna, tenderska, medicinska, građevinska i ostale), ali i različite vrste dokumenata koji su vezani za specifične oblasti, poput na primer nauke ili obrazovanja. Svakako, bilo za koji dokument da su vam potrebni prevodi sa norveškog jezika na makedonski, uveravamo vas da će naši stručnjaci da pristupe njihovoj obradi potpuno profesionalno i da vam u optimalnom roku i po vrlo povoljnim uslovima ponude njihovu kompletnu obradu, a kako bi ste taj dokument mogli što pre i da koristite.\nZahteva se da prilikom dostavljanja dokumenata na prevod klijenti obavezno prilože i originale, pošto je neophodno da sudski tumač uporedi originalan i preveden dokument pre nego što izvrši overu, a što se tiče dostavljanja svih ostalih sadržaja za koje ova usluga nije primenjiva, njih klijenti mogu da pošalju mejlom i da ih po završetku obrade na istovetan način i dobiju. A osim što mogu da dođu lično u prostorije jedne od naših poslovnica i donesu dokumenta za koja zahtevaju prevođenje sa norveškog jezika na makedonski, klijenti mogu da se odluče i za njihovo slanje preko kurirske službe, te isto tako imaju i opciju koja podrazumeva dostavljanje dokumenata preko “Pošte Srbije”, ali naglašavamo da to mora biti učinjeno preporučenom pošiljkom.\nA ako neko zahteva da dobije prevod za bilo koji dokument u posebnu kratkom roku, njemu je dozvoljeno prvo da izvrši njegovo slanje elektronskim putem, a potom i da pristupi dostavljanju originala na uvid i to na neki od opisanih načina, uz uslov da to bude onaj koji je za tog klijenta i najbrži.\nPrevodi serija sa norveškog na makedonski jezik\nUz prevod serija sa norveškog jezika na makedonski, klijenti u našim poslovnicama mogu da dobiju i njihovu finalnu obradu, a to osim titlovanja uključuje svakako i njihovo sinhronizovanje. Prevodioci i sudski tumači, takođe obrađuju i animirane, dokumentarne i igrane, odnosno crtane filmove, kao i reklamne poruke, te emisije i to kako one zabavnog karaktera, tako i informativne, obrazovne i druge.\nSvi oni klijenti koji imaju prethodno urađen prevod sa norveškog jezika na makedonski za neku vrstu materijala, a u pitanju je loše obrađen sadržaj, u našim poslovnicama mogu da dobiju njegovu lekturu i korekturu. Uslugu redakture će da izvrše vrhunski stručnjaci čija je to specijalnost, odnosno profesionalni lektori i korektori.\nA kod nas klijenti mogu da očekuju i obradu udžbenika, te su tu i prevodi sa norveškog jezika na makedonski za sve vrste književnih dela (poezija, beletristika, proza, romani i ostala). Kada je reč o obradi tekstualnih sadržaja, valjalo bi da znate da naši stručnjaci nikakvih poteškoća nemaju ukoliko se radi o nekim temama koje se ne mogu svrstati u uobičajene, pošto oni uz dovoljan nivo iskustva i znanja, u svakom slučaju poseduju i visok nivo opšte kulture. Sve to znači da njima nijedna tema ne može biti stranac, te će oni na zahtev klijenata da izvrše prevođenje sa norveškog jezika na makedonski za one tekstove koji su vezani za oblast farmacije i medicine, odnosno građevinske industrije, komunikologije i informacionih tehnologija, ali će isto tako da pristupe obradi i onih tekstualnih sadržaja čija tema prvenstveno spada u domen bankarstva, politike i psihologije, ali i finansija, sociologije, marketinga i svih ostalih naučnih disciplina, kako onih koje se odnose na društvene, tako i onih koje su vezane za prirodne nauke.\nPrevođenje internet sadržaja sa norveškog jezika na makedonski\nOblast interneta je sve zastupljenija u globalnoj komunikaciji, pa se klijenti nama prilično često obraćaju sa zahtevom da se izvrši direktan prevod različitih internet sadržaja sa norveškog na makedonski jezik. A sudski tumač i prevodilac na njihov zahtev mogu da obrade kako web sajtove i internet kataloge, isto tako i sadržinu web prodavnica, a ukoliko je potrebno prevode i bilo koji program ili aplikaciju, a sve to naravno naši stručnjaci vrše maksimalno stručno. Kada kažemo stručno, zapravo mislimo da sudski tumač i prevodilac odlično poznaju pravila koja se odnose na optimizovanje tih sadržaja za internet pretragu, što dalje znači da će svi prevedeni materijali relativno brzo da budu vidljivi među prvim rezultatima pretrage u okviru pretraživača.\nUsmeno prevođenje sa norveškog na makedonski jezik stručnjaci zaposleni u našoj instituciji takođe će da izvrše kada je potrebno. Zahvaljujući činjenici da oni odlično poznaju princip sprovođenja simultanog i konsekutivnog, odnosno prevoda uz pomoć šapata, svaki klijent može biti potpuno siguran da će događaj koji organizuje biti propraćen adekvatnom vrstom usmenog prevoda. Svakako je vrlo važno da klijenti nama dostave sve one informacije koje su bitne za odabir usluge, pošto od broja učesnika, predviđenog trajanja i koncepta po kome treba da bude organizovan određeni događaj i zavisti primarno koji tip ove usluge će biti predložen. Svakako ćemo u ponudu da uvrstimo i po vrlo povoljnim cenama iznajmljivanje opreme za simultano prevođenje, onda kada stručnjaci iz našeg tima budu predvideli da se ta usluga primenjuje.\nZainteresovani klijenti mogu da dobiju i prevod sa norveškog na makedonski jezik za apsolutno sve materijale koji se odnose na oblast marketinga. Uz flajere, vizit kartice i reklamne letke, ali i plakate, sudski tumač i prevodilac u konkretnoj jezičkoj kombinaciji prevode i PR tekstove, kao i brošure i sve ostale materijale čija osnovna namena jeste reklamiranje.\nPrevod tehničke dokumentacije norveškog na makedonski jezik\nUz dokumenta koja spadaju u tehničku dokumentaciju, prevodioci i sudski tumači na zahtev klijenata mogu takođe da izvrše i prevođenje sa norveškog jezika na makedonski za dokumentaciju za tendere, te za medicinsku, građevinsku i poslovnu. Tako će oni, osim laboratorijskih analiza tehničkih uzoraka i građevinskih projekata, te uputstava za rukovanje i deklaracija proizvoda, da prevedu i lekarske nalaze, ali i uputstva za lekove i karakteristike proizvoda i specifikakcije farmaceutskih proizvoda, odnosno dokumentaciju o medicinskim proizvodima. Isto tako u oblast njihovog delovanja spada i prevod sa norveškog jezika na makedonski za sve tipove poslovnih izveštaja, kako revizorske, tako i godišnje, ali i finansijske, a zatim i za rešenje o osnivanju pravnog lica, statut i osnivački akt preduzeća, te prevode i poslovne odluke, odnosno fakture i ostala dokumenta koja se smatraju delom poslovne dokumentacije.\nMi klijentima, uz prevod omogućujemo i uslugu overe, a za to je isključivo zadužen sudski tumač, pa se zato i zahteva dostavljanje na uvid originalnih dokumenata, kako bi ta usluga bila izvršena onako kako je navedeno u zakonu. Sa druge strane, svaki klijent treba i da samostalno zatraži u osnovnom sudu informacije u vezi sa overom Apostille pečatom, a koji je označen i kao haški, jer sudski tumač i prevodilac nemaju pravo da tu vrstu overe izvršee, uzevši u obzir da za nju nemaju ovlašćenje.\nPresude o razvodu braka, kao i sudska rešenja, te odluke, tužbe i žalbe, kao i punomoćje za zastupanje i tekovine Evropske Unije, ali isto tako i različite vrste sertifikata i licenci, odnosno sva ostala pravna akta, na zahtev klijenata će naši stručnjaci da prevedu u ovoj varijanti, a potom i da ga overe pečatom sudskog tumača.\nPodrazumeva se, svakako da klijente kod nas očekuju i prevodi sa norveškog jezika na makedonski za sva lična dokumenta (pasoš, lična karta, saobraćajna dozvola, vozačka dozvola, izvod iz matične knjige rođenih, uverenje o državljanstvu, venčani list, potvrda o prebivalištu, dozvola za boravak, umrlica, radna dozvola i druga), kao i za dokumenta iz oblasti kako nauke, tako i obrazovanja (rezultati naučnih istraživanja, naučni patenti, svedočanstvo o završenom razredima osnovne i srednje škole, potvrda o redovnom školovanju, uverenje o položenim ispitima, nastavni planovi i programi fakulteta, prepis ocena, seminarski, diplomski i naučni radovi i ostala).\nTakođe možemo da izađemo u susret zahtevima i onih klijenata koji u ovoj kombinaciji jezika zahtevaju obradu onih dokumenata koja se podnose nadležnim institucijama, a što uključuje prevod sa norveškog jezika na makedonski svih tipova saglasnosti, potvrda, uverenja i izjava (saglasnost za zastupanje, potvrda o visini primanja, uverenje o neosuđivanosti, potvrda o stanju računa u banci, potvrda o stalnom zaposlenju, uverenje o nekažnjavanju, potvrda o slobodnom bračnom stanju i ostala dokumenta ovog tipa).\nPoslovnica norveški na makedonski makedonski na norveški\nza norveški i makedonski jezik